124-сон 16.06.2009. Хавфли ишлаб чиқариш объектларида ишлаб чиқариш назоратини ташкил этиш ва амалга ошириш қоидаларини тасдиқлаш тўғрисида\nХАВФЛИ ИШЛАБ ЧИҚАРИШ ОБЪЕКТЛАРИДА ИШЛАБ ЧИҚАРИШ НАЗОРАТИНИ ТАШКИЛ ЭТИШ ВА АМАЛГА ОШИРИШ ҚОИДАЛАРИНИ ТАСДИҚЛАШ ТЎҒРИСИДА\n[Ўзбекистон Республикаси Адлия вазирлиги билан келишилган ҳолда техник ҳужжат деб топилган 2009 йил 16 июль 6-15/12-5550/6-сон]\nЎзбекистон Республикаси Вазирлар Маҳкамасининг 2004 йил 10 июлдаги 323-сонли «Саноатда, кончиликда ва коммунал-маиший секторда ишларнинг бехатар олиб борилишини назорат қилиш давлат инспекцияси фаолиятини ташкил этиш тўғрисида»ги қарорига асосан, буюраман:\n1. Хавфли ишлаб чиқариш объектларида ишлаб чиқариш назоратини ташкил этиш ва амалга ошириш қоидалари тасдиқлансин.\n2. Мазкур қоидалар Ўзбекистон Республикаси Адлия вазирлигида давлат рўйхатига олинганидан сўнг ўн кун ўтгач амалга киритилсин.\nБошлиқ ўринбосари А.Н. ЮНУСОВ\n2009 йил 16 июнь,\n«Саноатконтехназорат» давлат инспекциясининг 2009 йил 16 июлдаги 124-сонли буйруғи билан\nХАВФЛИ ИШЛАБ ЧИҚАРИШ ОБЪЕКТЛАРИДА ИШЛАБ ЧИҚАРИШ НАЗОРАТИНИ ТАШКИЛ ЭТИШ ВА АМАЛГА ОШИРИШ ҚОИДАЛАРИ\n1. «Хавфли ишлаб чиқариш объектларида ишлаб чиқариш назоратини ташкил этиш ва амалга ошириш Қоидалари» Ўзбекистон Республикасининг 2006 йил 28 сентябрдаги «Хавфли ишлаб чиқариш объектларини саноат хавфсизлиги тўғрисида»ги 57-ЎРҚ-сонли Қонунининг 18-моддасига ва Ўзбекистон Республикаси Вазирлар Маҳкамасининг 2004 йил 10 июлдаги 323-сонли «Саноатда, кончиликда ва коммунал-маиший секторда ишларнинг бехатар олиб борилишини назорат қилиш давлат инспекцияси фаолиятини ташкил этиш тўғрисида»ги қарори асосида ишлаб чиқилган.\nУшбу Қоидалар саноат хавфсизлиги талабларига риоя қилиш учун ишлаб чиқариш назоратини ташкил этиш ва амалга ошириш тартибини ўрнатади ва хавфли ишлаб чиқариш объектлари эксплуатациясини амалга оширувчи, ташкилий-ҳуқуқий шаклидан қатъий назар, барча юридик шахсларга (бундан кейин — ишлаб чиқариш назорати, ишлатувчи ташкилот тегишли номланади), шунингдек махсус ваколатга эга давлат ташкилоти ёки қарамоғида хавфли ишлаб чиқариш объектлари бор бошқа давлат ташкилотларга тарқатилади, ва ушбу соҳа фаолиятида ўзаро алоқаларни тартибга келтиради.\n2. Саноат хавфсизлиги талаблари, тақиқлаш, чеклашлар ва қонунчилик ҳужжатларида бор, бошқа мажбурий талаблар, шунингдек риоя қилиниши саноат хавфсизлигини таъминлайдиган меъёрий-техник ҳужжатларда аксини топган шартларни ўз ичига олади.\nПотенциал хавфли ишлаб чиқариш объектларига эга корхоналарда ишларни хавфсиз олиб бориш бўйича қонунчилик ва меъёрий-техник ҳужжатлар талабларга риоя қилиниши устидан давлат назоратини Ўзбекистон Республикаси «Саноатконтехназорат» давлат инспекцияси таъминлайди.\nII боб. Ишлаб чиқариш назорати ҳақида қоидалар\n3. Ушбу Қоидаларга асосланиб, ҳар бир фойдаланувчи ташкилот, ишлаб чиқариш объектларининг ихтисосликларни ҳисобга олган ҳолда ишлаб чиқариш назорати ҳақида Низомни тайёрлайди.\nИшлаб чиқариш назорати ҳақидаги низом Ўзбекистон Республикаси «Саноатконтехназорат» давлат инспекцияси ҳудудий органлари билан мажбурий келишилган ҳолда фойдаланувчи ташкилот раҳбари томонидан тасдиқланади. Фойдаланувчи ташкилотга нисбатан, «Саноатконтехназорат» давлат инспекциясига бўйсунувчи назорат остидаги ташкилотлар, белгиланган тартибда ўз ваколатлари доирасида саноат хавфсизлиги соҳасида меъёрий-ҳуқуқий тартибга солишнинг айрим вазифаларини, махсус рухсат бериладиган, текширувдаги ёки назоратдаги вазифаларни бу бўйсунувчи ташкилотлар билан Низом келишишни амалга ошириш ҳуқуқи берилади.\n4. Ишлаб чиқариш назорати — саноат хавфсизлигини бошқариш тизимининг таркибий қисми ҳисобланади ва хавфли ишлаб чиқариш объектларининг (хавфсиз) бехатар ишлашини, шунингдек бу объектларда аварияларни олдини олиш ва авария, ҳамда (нохуш ҳодиса) кенгайишига йўл қўймаслик ва уларнинг асоратларини бартараф этилишига тайёргарликни таъминлашга, қаратилган тадбирлар комплексини ўтказиш йўли билан фойдаланувчи (ишлатувчи) ташкилот амалга оширади.\n5. Ишлаб чиқариш назоратини ташкил этиш ва амалга ошириш учун, фойдаланувчи ташкилот раҳбари ва Ўзбекистон Республикаси қонунчилигига мувофиқ шундай вазифалар юклатилган шахслар жавобгардирлар.\n6. «Саноатконтехназорат» давлат инспекцияси ўзининг ҳудудий инспекциялари ва бўйсунувчи ташкилотлари орқали назорат остидаги хавфли ишлаб чиқариш объектларида ишлаб чиқариш назоратини ташкил қилиш ва амалга ошириш бўйича фаолиятни таъминлайди.\nIII боб. Саноат хавфсизлиги талабларига риоя қилиш учун ишлаб чиқариш назоратини амалга ошириш\n7. Хавфли ишлаб чиқариш объектидан фойдаланувчи ташкилот, қуйидагиларни ўз ичига олиб саноат хавфсизлигидаги белгиланган талабларни шу жумладан назоратни ташкил қилади ва амалга оширади:\nфойдаланувчи ташкилотда саноат хавфсизлиги ҳолати таҳлилини тегишли экспертизасини;\nсаноат хавфсизлиги ҳолатини яхшилашга қаратилган тадбирларни ишлаб чиқишни ва атроф муҳитга етказилаётган зарарнинг олдини олишни;\nқонун ҳужжатларида ва меъёрий-техник ҳужжатларда белгиланган саноат хавфсизлиги талабларига риоя қилиши устидан назорат қилишни;\nхавфли ишлаб чиқариш объектларда аварияларни олдини олишга қаратилган ишларни мувофиқлаштиришни ва аварияларнинг кенгайишига йўл қўймаслик, ҳамда уларнинг асоратларини бартараф этишга тайёргарликни таъминлашни;\nхавфли ишлаб чиқариш объектларда ишлатилаётган техника мосламаларини зарурий синовларини ва техник кўрикларини ўз вақтида ўтказилиш, назорат ўлчаш воситаларини таъмирланиши ва текширилиши назоратини;\nтехнологик интизомга риоя қилинишининг назоратини.\nШунингдек, хавфли ишлаб чиқариш объектидан фойдаланувчи ташкилот саноат хавфсизлигида соҳасида белгиланган талаблар назоратини мунтазам амалга ошириб туриши лозим.\n8. Фойдаланувчи ташкилотда ишлаб чиқариш назоратини, ташкилот раҳбарининг қарорига асосан, тайинланган ходим ёки ишлаб чиқариш назорати хизмати амалга оширадилар.\n9. Ишлаб чиқариш назоратини амалга ошириш учун жавобгарликни қуйидаги шахсларга юклаш тавсия этилади:\nфойдаланаётган ташкилот раҳбари ўринбосарларининг биттасига — агарда хавфли ишлаб чиқариш объектларида ишлаётган ходимлар сони 150 тадан кам одам бўлса;\nмахсус тайинланган ходимга — агарда хавфли ишлаб чиқариш объектларида банд бўлган ходимлар сони 150 тадан 500 та гача одам бўлса;\nишлаб чиқариш назорати хизмати раҳбарига — агарда хавфли ишлаб чиқариш объектларида банд бўлган ходимлар сони 500 тадан кўп одам бўлса.\n10. Ишлаб чиқариш назоратини амалга ошириш учун жавобгар ходим мажбуриятлари ва ҳуқуқлари, фойдаланувчи ташкилот раҳбари тасдиқлаган ишлаб чиқариш назорати ҳақидаги Низомда, шунингдек бу ишчи билан тузилган шартнома (контракт)да ва лавозим йўриқномасида белгиланади.\n11. Ишлаб чиқариш назоратини амалга ошириш учун жавобгар ходим:\nхавфли ишлаб чиқариш объектларидаги ходимлар томонидан саноат хавфсизлиги талабларига риоя қилиниши учун назорат ўтказилишини таъминлайди;\nфойдаланувчи ташкилот бўлинмаларида ишлаб чиқариш назоратини амалга ошириш бўйича ишлар режаларини ишлаб чиқади;\nсаноат хавфсизлиги ҳолатининг комплекс ва мақсадли текширишларини олиб боради, иш жойларида хавфли омилларни аниқлайди;\nсаноат хавфсизлиги ҳолатини текшириш ва иш жойларини аттестациядан ўтказиш натижалари асосида саноат хавфсизлигини таъминлаш бўйича чора-тадбирлар режасини ҳар йили ишлаб чиқади;\nаварияларни ва нохуш ҳодисаларни тўхтатиши ва уларнинг асоратларини бартараф қилиш бўйича чора-тадбирлар режаларини ишлаб чиқилишини ташкил этади;\nхавфли ишлаб чиқариш объектларида саноат хавфсизлиги экспертизасини олиб борилиши тайёргарлиги бўйича ишларни ташкил этади;\nавариялар, нохуш ҳодисалар ва бахтсиз ҳолатларнинг сабабларини техник текширилишида қатнашади;\nхавфли ишлаб чиқариш объектларида авариялар ва нохуш ҳодисалар келиб чиқиш сабаблари таҳлилини олиб боради ва уларни ҳисобга олиш бўйича ҳужжатларининг сақланишини амалга оширади;\nсаноат хавфсизлиги соҳасида ходимларнинг билимларини текширилишига тайёрланиши ва ўтказилишини ташкил этади;\nянги технологияларни ва янги асбоб-ускуналарни жорий этилишида қатнашади;\nмеъёрий-ҳуқуқий далолатномаларда белгиланаётган саноат хавфсизлиги талабларидаги ўзгартиришлар тўғрисидаги маълумотларни, хавфли ишлаб чиқариш объектлари ходимларига маълум қилади, ушбу ҳужжатлар билан ходимларни таъминлайди;\nташкилот раҳбарига қуйидаги таклифларни киритади:\nа) саноат хавфсизлигини таъминлаш бўйича тадбирларнинг ўтказилиши тўғрисида;\nб) саноат хавфсизлиги талабларини бузилишини бартараф этиш тўғрисида;\nв) ишчиларнинг ҳаёти ва соғлиғига хавф солувчи, саноат хавфсизлиги талабларини бузилиши билан хавфли ишлаб чиқариш объектларида амалга оширилаётган ишларни, ёки аварияларга олиб келиши мумкин бўлган, ёки атроф табиат муҳитига зарар етказиши мумкин бўлган ишларни тўхтатилиши тўғрисида;\nг) тегишли малакага эга бўлмаган, саноат хавфсизлиги бўйича вақтида тайёргарликдан ва аттестациядан ўтмаган шахсларни хавфли ишлаб чиқариш объектларидаги ишлардан четлаштириш тўғрисида;\nд) саноат хавфсизлиги талабларини бузган шахсларни жавобгарликка тортиш тўғрисида;\nсаноат хавфсизлиги талабларини таъминлаш бўйича бошқа тадбирларни ўтказади.\n12. Ишлаб чиқариш назоратини амалга ошириш учун жавобгар ходим қуйидагиларни назорат қилади:\nсаноат хавфсизлиги соҳасида фаолият турларининг лицензия (рухсатнома) шартларини бажарилишини;\nхавфли ишлаб чиқариш объектларда қурилишини ёки қайта таъмирлашини, шунингдек саноат хавфсизлиги талабларига риоя қилиш қисми бўйича хавфли ишлаб чиқариш объектларида фойдаланилаётган техник қурилмаларни таъмирланишини;\nавариялар, нохуш ҳолатлар ва бахтсиз ҳодисалар келиб чиқиш сабабларини бартараф қилинишини;\nтегишли хизматлар томонидан хавфли ишлаб чиқариш объектларида қўлланиладиган техник қурилмаларнинг зарур синовларини ва техник текширувини, назорат ўлчов воситалари таъмирини ва текширувини ўз вақтида ўтказилишини;\nфойдаланаётган техник қурилмаларга саноат хавфсизлиги талабларига мос сертификатлар борлигини;\n«Саноатконтехназорат» давлат инспекцияси, унинг минтақавий органлари ва саноат хавфсизлиги масалалари бўйича бўйсунувчи ташкилотларининг кўрсатмаларини бажарилишини.\n13. Ишлаб чиқариш назоратини амалга ошириш учун жавобгар ходим қуйидагиларни амалга ошириши мумкин:\nиш вақтининг хоҳлаган пайтида хавфли ишлаб чиқариш объектларига бемалол кириши;\nфойдаланувчи ташкилотда саноат хавфсизлиги ҳолатини баҳолаш учун зарур бўлган ҳужжатлар билан танишиши;\nсаноат хавфсизлиги декларацияларини ишлаб чиқишда ва қайта кўриб чиқишда қатнашиши;\nхавфли ишлаб чиқариш объектларида аварияларни, нохуш ҳодисаларни ва бахтсиз ҳолатларнинг сабабларини текшириш бўйича комиссия фаолиятида қатнашиши;\nсаноат хавфсизлигини ошириш бўйича тадбирларни ишлаб чиқишда ва амалга оширишда қатнашган ходимларни рағбатлантириши тўғрисида таклифларни ташкилот раҳбарига киритиши.\n14. Фойдаланувчи ташкилот саноат хавфсизлиги талабларига риояси бўйича ишлаб чиқариш назоратни ташкил қилиш тўғрисида маълумотларни махсус ваколатга эга давлат органи «Саноатконтехназорат» давлат инспекциясига ёки қонунчиликка мувофиқ саноат хавфсизлиги соҳасида алоҳида ваколатга эга бўлган бошқа давлат органларига тақдим этади. Жорий йил режалари бўйича ва ўтган йил натижалари бўйича маълумотлар белгиланган муддатларда тақдим этилади.\n15. Ишлаб чиқариш назоратини ташкил этиш тўғрисида маълумотномада қуйидаги маълумотлар бор:\nжорий йил учун саноат хавфсизлигини таъминлаш бўйича тадбирлар режаси;\nсаноат хавфсизлигини бошқариш тизимини ташкил этилиши;\nишлаб чиқариш назоратини амалга ошириш учун жавобгар ходимнинг исми, шарифи, унинг лавозими, маълумоти, мутахассислиги бўйича иш стажи, саноат хавфсизлиги бўйича охирги аттестациядан ўтган санаси;\nасосий потенциал хавфлар манбаини ва мумкин бўлган авария асоратларини ёритган холда хавфли ишлаб чиқариш объектларнинг сони;\nсаноат хавфсизлигини таъминлаш бўйича тадбирлар режасини бажарилиши, текширишларнинг натижалари, бузилишларни бартараф этилиши, «Саноатконтехназорат» давлат инспекцияси ва тегишли махсус ваколатга эга давлат органининг кўрсатмаларини бажарилиши;\nавариялар ва нохуш ҳодисаларни (можаро) тўхтатиш ва уларнинг асоратларини бартараф этиш бўйича тадбирлар режаси;\nхавфли ишлаб чиқариш объектини ишлатишда келтириладиган зарар учун жавобгарлик хавфини суғурталаш шартномасининг нусхаси;\nхавфли ишлаб чиқариш объектида қўлланиладиган ва мажбурий сертификациядан ўтказиладиган асбоб-ускуналарнинг ҳолати;\nхавфли ишлаб чиқариш объектларни кўрикдан ва синов назоратидан ўтказилиши;\nкелгуси йил учун назорат-профилактика текширувларни олиб борилишининг режаси;\nфойдаланувчи ташкилотда ходимларнинг авария вазиятларидаги ҳаракатларга тайёрлигини баҳолаш;\nхавфли ишлаб чиқариш объектларда содир бўлган авария ва бахтсиз ҳодисалар тавсифи, уларнинг келиб чиқиш сабабларининг таҳлили ва қабул қилинган чора-тадбирлар;\nсаноат хавфсизлиги соҳасидаги хавфли ишлаб чиқариш объектларида ишларни хавфсиз олиб борилишини таъминлаш масалалари бўйича банд бўлаётган раҳбарларни, мутахассисларни ва бошқа ходимларни билимларини текширишга тайёрлаш ва билимларини текширилишини ўтказилиши.\nIV боб. Жавобгарлик\n16. Саноат хавфсизлиги тўғрисидаги қонунчилик ҳужжатлари ва ушбу Қоидаларнинг талабларини бузилишида айбдор шахслар, белгиланган тартибда жавобгарликка тортилади.\nV. Якуний қоидалар.\n17. Ушбу Қоидалар «Ўзбекнефтгаз» Миллий холдинг компанияси ва «Ўзкимёсаноат» Давлат акциядорлик компанияси билан келишилган.\n«Ўзбекнефтгаз» МХК Бошқарув раиси У. НАЗАРОВ


Телеканалда таъкидланишича, олимлар Паул Эрлих номидаги тиббиёт институти мутахассисларига мурожаат қилиб, уларга тромбозга учраган беморлар қон намуналарини беришни сўрашган. 6 кишининг қони таҳлили ушбу ҳимоя механизми танада яралар битиши вақтида фаоллашишини кўрсатган. Бунда қон қуюлиб, яра битади. Олимларнинг таъкидлашича, эмлаш ҳам ушбу механизмнинг фаоллашишига хизмат қилган ва бу мияда қон қуйқалари ҳосил бўлишига олиб келган.\nОлимларнинг таъкидлашича, эмланганларда бундай тромблар ҳосил бўлишига вакцинани ишлаб чиқишдаги хатолик, организмнинг вакцинага индивидуал реакцияси ёки касалликларга мойиллиги сабаб бўлиши мумкин. Олиб борилган тадқиқот даволашнинг махсус курсини ишлаб чиқиш имконини беради. Олимларнинг айтишича, тромбоздан дори воситасини эҳтиёт чораси сифатида эмлашдан олдин киритиш мумкин эмас, даволашни тромблар ҳосил бўлгандан кейин бошлаш лозим.\nЕМА’да вакцина хавфсиз ва коронавирусга қарши самарали экани, бироқ уни қўллаш натижасида тромблар ҳосил бўлиши мумкинлиги ҳақидаги огоҳлантириш вакцинанинг йўриқномасига қўшилиши кераклиги айтилган.


Марказий банк 12 ноябрь учун олтин қуймалар нархини эълон қилди — Review.uz\nМарказий банк 12 ноябрь учун олтин қуймалар нархини эълон қилди\nОғирлиги 5, 10, 20 ва 50 грамм бўлган, 999,9 софликдаги олтиндан тайёрланган қуймалар махсус ҳимоя қадоқларида сотувга чиқарилади. Олтин қуймалар кетма-кет пастлашда давом этмоқда.\n5 граммлик олтин нархи - 3 441 000 сўм;\n10 граммлик олтин нархи - 6 632 000 сўм;\n20 граммлик олтин нархи - 13 138 000 сўм;\n50 граммлик олтин нархи 32 219 000 сўм.\nЭслатиб ўтамиз, 12 ноябрь куни олтин қуймалар нархи қуйидагича эди:


Каминани йўқлаганлаганлар раҳмат!\nМен Аллоҳнинг ҳифзу паноҳида эсон омон юрибман. Твиттердаги zokiruzbek@ аккаунтимни ёпиб ташлаганман.\nФэйсбукдаги саҳифамга кирмаганимга анча бўлган экан, қайсидир инсофга келгур саҳифамни бузиб бошқа почтага йўналтириб юборибди ).\nКейин бошқа саҳифа очиб қўйдим.\nБарчангизни Аллоҳ паноҳида сақласин.\nАвтор: Zokirbek Urinov на 15:10\nУкраина инқирози, Қиримнинг халқаро ҳуқуқларга зид равишда Россия таркибига қўшиб олиниши Россиядаги кўпчилик турли қарашдаги кучларнинг Путин атрофида бирлашишига ва унинг рейтинги кўтарилишига сабаб бўлди.\nРуслар гўё ўзларига қарши чиқаётган дунё олдида бирлашаётгандек эди. Олдин Путиннинг ашаддий рақиби бўлган сиёсатчи ва твиттердаги фаоллар ҳам Путин ғоялари остида Қиримни янги тушган келинчакдек ҳимоя қила бошлашди.\nАвтор: Zokirbek Urinov на 1:22\nСталин, товуқ ва халқ\nАйтишларича, Сталин ўзининг яқин сафдошларини бир ерга йиғибди ва “Ҳаммангиз халқни қандай бошқариш керак деб бошингизни оғритасиз. Қуёш остида қанча хақ бўлса ҳаммаси бир одамдек менинг кўзимга қараб турса, кўзимни қиссам ҳаммаси қисса, очсам ҳаммаси очса. Мен уларнинг барчасига Худодек бўлсам, дея орзу қиласиз. Подшоҳ Яратганнинг ердаги сояси деб бекорга айтилмаганку”, дебди.\nАвтор: Zokirbek Urinov на 1:33\nРоссия таркибига кирамизми?\n23 феврал куни Ўзбекистоннинг интернетдаги ёшу қариси бир бирини зўр бериб Қизил армия ташкил топган кун билан табриклаб ётганда, Россия томондан ушбу ўлка аҳолисига “мужда” йўлланди.\nАвтор: Zokirbek Urinov на 7:37\nЎрис шарҳловчиси Сочидаги қишки олимпиада ўйинлари очилишида Ўзбекистонни Тожикистон деб атадию балоларга қолди. Дмитрий Губерниев буни атайин ёки адашиб қилгандир, бизга номаълум. Аммо ижтимоий тармоқлар орқали ўзига бўлган ҳужумдан сўнг “адашдим, мен гумроҳни кечиринглар”, деб йиғлаб юборди.\nГуберниевнинг адашиши интернетдаги ўзбекистонликларнинг том маънода портлашига олиб келди дейиш мумкин. Шундай тасаввур пайдо бўлдики, гўё биздаги ҳамма муаммоларга жавобгар шахс топилгандек бўлди.\nАвтор: Zokirbek Urinov на 8:07\nЖияним Россияда нақд уч йил юрди. Биринчи йили бекорга кетди. Иш тополмади, иш топса пул беришмади. 2 йил яхшигина ишлади. Қайтиб келиб бор топганини бир кунда тўйга сарфлади. Яна қариндошлардан қарз ҳам бўлиб қолди.\nАвтор: Zokirbek Urinov на 6:15


29 мая 2019 — Боғот садоси\nDaily Archives: 29 мая 2019\nAdministrator/ Май 29, 2019/ Хабарлар/ 0 comments\nТуман ҳокимлигида тадбиркорлар билан учрашув ҳамда сайёр қабул ўтказилди. Унда тадбиркорлик субъектлари манфаати йўлида амалга оширилаётган ислоҳотлар, божхона ва солиқ сиёсатидаги ўзгаришлар ҳақида тушунтиришлар берилди. Мазкур тадбирни ўтказишдан кўзланган асосий мақсад тадбиркорларни қийнаб келаётган муаммолар, ечимини топмаётган масалаларни қонун доирасида ҳал этиш ҳамда уларга амалий ёрдам беришдан иборатдир.\n«МЕНИНГ МАКТАБИМ — МЕНИНГ УЙИМ»\nAdministrator/ Май 29, 2019/ Тадбир/ 0 comments\n25 май куни туманимиздаги барча умумий ўрта таълим мактабларида «Менинг мактабим — менинг уйим» шиори остида «Сўнгги қўнғироқ» тадбирлари бўлиб ўтди. Унда 1- ва 11-синф ўқувчилари иштирок этдилар. Меҳмонлар, ота-оналар, устозлар битирувчиларни қизғин қутлаб, келгуси ҳаётларига оқ йўл тилашди.\nМУРОЖААТЛАР: ТАҲЛИЛ ВА ТАҚҚОС\nAdministrator/ Май 29, 2019/ Ҳуқуқий/ 0 comments\nЎзбекистон Республикаси Президентининг туман Халқ қабулхонасига жорий йилнинг биринчи чорагида 127 мурожаат келиб тушган бўлиб, шулардан 102 таси кўриб чиқилиб, тегишли тартибда ҳал этилган.\nПрезидентимиз Шавкат Мирзиёев раҳбарлигида бўлиб ўтган ўқитувчининг жамиятдаги мавқеини янада ошириш мавзусидаги йиғилишларда халқ таълими тизими ривож топишида молиявий манбалар муҳим ўрин эгаллаши таъкидланиб келинган. Тизим эҳтиёжларини молиялаштириш Халқ таҳлими вазирлиги ихтиёрига берилиб, мактаб таълимини ривожлантириш фонди ташкил этилиши белгиланди. Эндиликда ҳар бир мактабга бюджетдан ташқари маблағ топиш имкониятлари яратилган. Ушбу вазифалардан келиб чиққан ҳолда туманимиздаги умумтаълим мактабларида ҳам тадбирлар


КУН КУЛГИСИ… 04.01.2017, 19:21 | Ҳажвия ва латифалар * * *\n70 ёшли эркак интернет орқали ўзидан 40 ёш кичик қиз билан танишяпти.\n— Мен пакана, калман, кўзларим кўзойнаксиз сўқирга айланади. Аммо ярқираган «БМВ» машинам, Гавай оролларида виллам бор.\n— Ҳечқиси йўқ, асосийси қалбингиз гўзал!\nОта ўғлига деди:\n— Интернетда фақат енгил фикрлайдиган, аҳмоқлар танишади.\n— Дада, сиз ўзингиз ойим билан қаерда танишгансиз?\nЙигит дўстларига деди:\n— Илтимос, хотинимнинг олдида сўкинмаларинг! Шахсан сени, Эшмат, хотинимга кар-соқов деб таништирганман!\nЭркак касалхонада кўнгилдагидек муолажа олди. Даволовчи врачни хурсанд қилиш учун коньяк, шоколадлар, товуқ, мол, қўй гўшти, беданадан тайёрланган кабобларни пакетга жойлаб кириб келди. Врач унга бақирди:\n— Вей, бемор, ким сизга менинг пулларимга эгалик қилишга ҳуқуқ берди?\nМуаллима ўқувчиларга деди:\n— Бугун «қўшиқ куйлаш» феъли иштирокида гап тузамиз. Эшмат, тасаввур қил, сен қўшиқ айтяпсан. Буни қандай баён қилган бўлардинг?\n— Мен қўшиқ куйлаяпман.\n— Жуда тўғри. Энди тасаввур қил, агар синглинг қўшиқ куйлаётган бўлса, буни қандай баён қилган бўлардинг?\n— Ўчир чакагингни, қарға!\nҚиз поезд купесида кавказлик эркак билан ўтирарди. У кавказликдан жуда қўрқаётганди. Кавказлик эса хотиржам «Тимсоҳ» журналини ўқир, қизнинг дағ-дағ титраётганини кўриб ҳайрон бўларди. Охири бўлмади. Қизга сўз қотди:\n— Ҳай, қиз, нимадан бунча қўрқяпсан? Истайсанми, «Тимсоҳ»имни сенга бераман?\n— М-менга қ-қаранг… Агар битта тугмангизни ечсангиз, бақираман!\nЕврей таниш аёлга деди:\n— Сара Моисеевна, кечки овқатни биргаликда тановул қилсак! Нима дейсиз?\n— Вай, Абрам Абрамович, майли, мен розиман!\n— Унда бугун кечқурун роппа-роса соат 19: 00 да сизнинг квартирангизда учрашамиз!\nЭр-хотин ажрашяпти. Сулья аёлдан сўради:\n— Эрингизга қачонлардир турмушга чиққансиз. Демак, яхши хислатлари ҳам бўлган. Хўш, нима дейсиз? Эрингизнинг қайси хислати сизга ёқарди?\n— У хислатини тийин-тийинигача аллақачон совуриб бўлган.\nИкки бит катта кўчада кетиб борарди. Учинчи бит келиб қолиб сўради:\n— Қаерга кетяпсизлар?\n— Эшмат оғаникига.\n— Э, яхшиси, Тошмат оғаникига боринглар. Унинг сочлари қалин, бунинг устига ҳеч қачон ювинмайди. Эшмат оға эса калбош.\n— Биламиз. Биз шундоғам Тошмат оғаникида яшаймиз. Эшмат оғаникига эса фигурали учиш бўйича машғулот ўтказашга борамиз.\nАрман хотинига деди:\n— Биласанми, рўпарамиздаги квартирада яшайдиган грузин полковник ғирт аҳмоқ экан.\n— Кеча кўришиб қолувдим. Унга «Ўртоқ полковник, мен ўғилли бўлдим!», десам, «Ҳаракат қилганимдан мамнунман!», дейди-я!\nДобавить комментарий Отменить ответ\tВаш e-mail не будет опубликован. Обязательные поля помечены *Комментарий Имя * E-mail * Сайт Пожалуйста, введите ответ цифрами:7 − семь = Диққат! Диққат!\nБугун ўқилган саҳифалар: 11 042Бугун кирувчилар сони: 2 713Кеча кирганлар сони: 15 013 Copyright © hordiq.uz 2017. Barcha huquqlar himoyalangan.


17:45 / 22.05.2017\nГўшт нархи кўпчилик учун кутилмаган тарзда ошди, чунки 2014 йилдан бери амалда унинг нархи ўзгармасдан келаётган — гўшт шаҳарда 24–26 минг сўмдан сотилаётган эди. Бунгача гўшт нархидаги ўзгаришлар тез-тез содир бўлиб турарди. Таққослаш учун 2010 йилдан буён гўшт нархида содир бўлган ўзгаришларни келтираман. 2010 йилнинг ноябри: бир кило гўшт 9.000 сўм, 2011 йил декабри – 15.000 сўм, 2014 йил феврали – 22.000 сўм, 2014 йил июни – 26.000 сўм. Сўнгги йилларда Самарқандда мол ва қўй гўшти нархи деярли бир хил бўлганини алоҳида қайд этиш лозим.\nГўштдек кундалик зарур озиқ-овқат маҳсулоти нархининг кескин ошганлиги маҳаллий ҳокимиятни ҳам бефарқ қолдирмади. Ўтган ҳафта ўрталарида шаҳар ҳокимлиги Самарқанддаги 70га яқин қассобхона ҳамда барча маҳалла фуқаролар йиғинлари раисларини чақириб, юзага келган вазиятни синчиклаб ўрганиб чиқди. Қассобларга мол гўшти килосининг 24 минг сўмдан оширмаслик тавсия этилди.\n«Мол бозорда молларнинг нархи ошган бўлса, сўйилган гўшт ўзимизга 26 минг сўмдан тушаётган бўлса нима қилишимиз керак?», — дейди таниш қассоб.\nУнинг сўзларига кўра, у ўз ёрдамчилари билан молнинг эгаси хонадонига бориб, ҳўкизни ўша ерда сўйиб, гўштини тарозида тортиб олиб, 26 минг сўмдан пулини нақд санаб берар экан. Молнинг қолган ҳамма нарсаси — калласи, туёқлари, териси, чарвиси, жигарини қассоб текин олади. Энди қассобнинг сўйилган бир ҳўкиздан оладиган фойдасини ҳисоблаб топиш мумкин. Агар молнинг соф оғирлиги 250 килограмм бўлса, гўштини 30 мингдан сотиб, қассоб 1 млн. 200 минг тушумга эга бўлади. Агар бунга у бепул қўлга киритган қисмлари ҳам қўшилса, унинг даромади 1,5 млн. сўмдан кам бўлмайди. Бу бир кундаги даромад, чунки таниш қассобим бир кунда битта молнинг гўштини ўтказади. Билгичларнинг айтишича, бир йил мобайнида ҳўкиз боққан, парваришлаган фермер бундай даромад қила олмайди.\nЭнди гўштнинг қимматлашгани муаммосига бошқа тарафдан ёндашайлик. Нега молларнинг нархи ошди? Мен бу саволни кўп йиллардан бери мол боқадиган танишларимга бериб кўрдим. Уларнинг айтишича, токи ем муаммоси ҳал бўлмас, фермерлар арзонроқ ва сифатли ем билан таъминланмас экан, соҳанинг ривожланиши ҳақида гапириш ўринсиз. Бу муаммо кечиктирилмасдан давлат миқёсида ҳал қилинмоғи лозим. Биринчи навбатда, ем-ҳашак учун ер майдонларини кенгайтириш керак. Албатта, бунинг учун маълум бир вақт талаб қилинади, ҳозирча талабни эътиборга олиб, турли хил емларни импорт қилиш керак.\nХуллас, мутахассислар бир фикрда якдил: фақатгина ем базасини мустахкамлаб, комбикорм, шрот, кунжара нархини пасайтириб, керак бўлса, ҳайвонлар учун емни импорт қилиб гўшт таннархининг пасайишига эришиш мумкин.\nШу сабабли маҳаллий ҳокимиятнинг яхши ниятда, жамиятда ижтимоий тарангликни сусайтириш учун, маъмурий тартибда гўшт нархини пасайтиришга бўлган уриниши исталган натижаларга олиб келмаслиги тайин. Бозор иқтисодиёти шароитларида маъмурий босим ўтказиш эмас, нархларни тартибга солишнинг бошқа механизмидан фойдаланиш керак.\nИлгари ҳам Самарқанднинг маҳаллий ҳокимиятлари бир неча бор гўшт нархини тартибга солишга уринишган. Лекин бундай ёндашув керакли натижага олиб келмаган. Аксинча, қассобхоналар бир неча кунга ёпилиб, супермаркетларда гўшт расталари бўшаб қолган. Фақатгина бир неча қассобларгина қўрқа-писа нарх «тартибга солингунга» қадар сотилган нархдан бироз баландроқ сота бошлашган.\nЎтмишдаги сабоқлар дарс бўлишига ишонгинг келади.\n«Ўзбекистонда бир киши йил бўйи ўртача 43 кило гўшт ва гўшт маҳсулотлари истеъмол қилади» — Давстатқўм\nИжтимоий сўровнома: ҳафтасига қанча миқдорда гўшт истеъмол қиласиз?


Дубайда жазманини пичоқлаб ўлдирган россиялик аёл 10 йилга қамалди\n18:04 / 22.12.2016 10610\nДубайда 34 ёшли россиялик аёл ўз жазманини ўлдиргани учун 10 йилга қамалди. Маълум бўлишича, асли келиб чиқиши фаластинлик бўлган эркак Ал Наҳда туманида 2014 йилнинг августида қотиллик қурбонига айланган.\nДубай апелляцион судининг қарорига кўра, айбланувчи шунингдек ўлдирилган эркакнинг қариндошларига товон пули сифатида 100 минг дирҳам (27 минг доллар) ҳам тўлаб беради.\nЖиноят ишига кўра, можарога эркакнинг россиялик аёлга уйланишни истамагани сабаб бўлган. У аёл билан биргаликда спиртли ичимликлар истеъмол қилиб, ундан катта миқдорда пуллар ҳам олган. Қурбоннинг навбатдаги ташрифи давомида можаро юзага келиб, аёл жазманига у ухлаётган пайт ошхона пичоғи билан бир неча маротаба зарба берган. Россияликка лицензияга эга бўлмаган ҳолда алкоголь истеъмол қилиш бўйича ҳам айбловлар қўйилган.\nСамарқандда куппа-кундузи даҳшатли қотиллик юз берди


Туркманистондаги банклар Western Union ўтказмаларини кейинга қолдирмоқда\nКвитанция на перевод денег из Туркменистана через Western Union\nХорижий университетларда таҳсил олаётган туркман талабаларининг ота-оналари Western Union тизимидаги навбатдаги чекловлар туфайли ўз фарзандларига пул юборишда қийналишда давом этмоқда.\nБир ҳафта олдин ўтказмаларнинг ойлик лимитини 50 АҚШ долларигача пасайтирган “Сенагат” банки, энди ўтказмалар шартларини кейинга қолдирмоқда. Шу орада Европа университетларида таҳсил олаётган баъзи талабалар Western Union орқали ўз оилаларидан 200 доллар олишга муваффақ бўлишди.\nАшхободнинг бир нечта аҳолиси хабар беришича, Туркмано — Туркия банкидаги Western Union филиали орқали пул жўнатишнинг ойлик чегараси энди 50 долларни ташкил қилмоқда.\nЭслатиб ўтамиз, бундан олдин Ашхободдаги “Сенагат” тижорат банки ҳам Western Union тизими орқали ойлик пул ўтказмаларини 200 доллардан 50 долларгача камайтирган эди.\nПул ўтказмаларидаги чекловлар бир гуруҳ ота-оналарни яқинда Ашхободдаги марказий банк биносига кириб боришга ва тушунтиришни талаб қилишга мажбур қилди. Аммо уларни бинога киритишмади, лекин ўзини банк ходими деб таништирган одам уларни эшик олдида кутиб олди ва қўйилган чекловларни Туркманистон валюта билан боғлиқ қийинчиликларни бошдан кечираётгани билан изоҳлади.\nМухбирнинг сўзларига кўра, 20 январь куни “Сенагат” банки пул жўнатиш учун келган бир нечта ота-оналарга 28 январь куни қайтиб келишини айтган, чунки улардан олдин навбатда турган одамлардан пул ўтказмалари кўп бўлган.\nБошқа бир пойтахт аҳолисининг сўзларига кўра, “Сенагат” банки ҳали ҳам январь ойининг ҳисобидан 50 доллар жўнатолмаган баъзи ота-оналарга февраль ойида яна банкка қайта ташриф буюришларини сўраган. «Ва ўтган ойда Western Union орқали 50 доллар юборишга муваффақ бўлган ота-оналарга кейинги сафар фақат март ойида пул жўнатишлари мумкинлиги айтилган эди», деб айтган манба.\nАксарият туркман фуқаролари учун пул ўтказмаларида чекловлар мавжудлигига қарамай, Европа мамлакатларида таҳсил олаётган баъзи талабалар ҳали ҳам Western Union орқали юборилган Туркманистондаги қариндошларидан 200 доллар олишга муваффақ бўлишди.\nТалабаларнинг ота-оналари билан суҳбатда Туркманистон банкларини чет эл университетлари талабалари учун ажратилган валюта маблағларини тақсимлашда фуқароларга нисбатан турли муносабатларда айбладилар.\nСўнгги бир неча йил ичида Туркманистонда юз бераётган иқтисодий инқироз туфайли мамлакат ташқарисига пул ўтказмаларига чекловлар мунтазам равишда кучайтирилмоқда. Валюта конверсиясининг тўхтатилиши сабабли мамлакатда қора бозор фаолият юритмоқда. Туркманистон Марказий банки расмий курсни 1 АҚШ доллари учун 3,5 манатдан ушлаб турибди ва қора бозорда унинг қиймати 32 манатга етди.


Юридик ёрдам - Тошкент шаҳридаги Real Protection адвокатлик фирмаси\nАдвокат сўзининг келиб чикиш тарихи қадимга бориб тақалади. «Аdvoco» феъли лотин тилидан таржима қилинганда «таклиф қилиш», «чақириш» маъносини билдиради.\nҚадимги Римда ҳар бир фуқаро ўз ҳуқуқларини ўзи мустақил ҳимоя қила олган. Шунингдек, бу вазифа учун ўз вакилини ҳам таклиф қила олган. Вакилни улар «advocatus» деб номлашган.\nҲозирги кунда адвокат ҳуқуқий фанлар билимдони бўдиб, у қонунчиликни шарҳлай олади ва ҳуқуқий масалаларда маслаҳат бера олади.\nШунингдек, адвокат гумонланувчи, айбланувчи ёки даъвогар, жавобгар, жабрланувчини ҳимоя қилишда ҳам хизмат кўрсатади.\nШуни эслатиб ўтмоқчимизки, адвокат хизмати фақат судда қатнашишдан иборат бўлмай, балки фуқароларга турли ҳуқуқий масалаларда ечим ториш ҳамдир.\nНизоли ва мураккаб вазиятларда адвокат маслаҳатини олиш турли хил ҳуқуқларингиз бузилишини олдини олади ва муаммони бартараф этишда ёрдам беради.\nУшбу касб эгалари юқори даражадаги этикага, маънавий ҳусусияга, шаън ва қадр қимматга эга бўлиши керак. Бу касб эгаларининг асосий вазифаси инсонларни ҳимоя қилишдир. Адвокатлик касби ҳавфли бўлганлиги боис бу улардан жасорат, матонат ва руҳий куч талаб этади.\nАдвокатнинг касбий фаолиятида мантиқий фикрлаш, мулоҳаза қилиш, аниқлик, эътибор, ҳужжатлар ва фактлар билан ишлаш аҳамиятлидир. Суд процессларида қатнашиш улардан сўзларни тўғри талаффуз қилишни, ораторлик қобилиятини, ўз фикрини мантиқий боғлаб ифода этишни талаб этади. Ташки кўриниш ҳам албатта аҳамиятга эга. Яъни кийиниш услуби жиддий ва расмий бўлиши талаб этилади.\nАдвокатнинг биринчи мажбурияти фуқаро ва юридик шахсларга қонунчиликни шарҳлаб, тушунтириб бериш, турли ҳуқуқий масалаларда маслаҳат бериш, турли хилдаги ҳужжатларни ёзиш (оддий маълумотномадан турли мураккабликдаги шартномаларга қадар) ва бошқа хизматларни кўрсатиш;\nИккинчи мажбурияти – суддаги фаолиятидир. Судда ишонч билдирувчи шахсларнинг ҳуқуқ ва манфаатларини ҳимоя қилиш ( жиноят ишлари бўйича судларда судланувчини, фуқаролик судларида даъвогар ва жавобгарнинг, жабрланувчининг манфаатларини ҳимоя қилиш) ;\nАдвокат вазифасига маълум доирадаги фуқароларга бепул хизмат кўрсатиш ҳам киради.\nБундан ташқари адвокат адвокатлик палатаси ҳисоб рақамига кириш бадали ва ҳар ой аъзолик бадали тўлайди.\nЭътиборга олиниши зарур ҳолат шуки, адвокат табдиркорлик фаолияти билан шуғуллана олмайди, у ёки бу ташкилотда штат бўйича ходим бўлиб ишга кира олмайди.\nТурли сўровлар адвокатлик касби машаққатли, фойдали ва даромадли касб эканлигини кўрсатади.\nБироқ адвокатлик касбини энди бошлаган мутахассисда даромад катта эмас. Тажриба, иш стажи, ютуқли ишларнинг кўплиги энди иш бошлаганларга аҳамиятлидир.\nЮридик университет ва факультет битирувчиларини адвокатлик фирмаси ва ҳайъатига 6 ойдан кам бўлмаган стажировкани ўтаганидан сўнг ишга қабул қилинади.\nАдвокатнинг иш тажрибаси адвокат ёрдамчиси бўлиб ишлашдан бошланади. Тажрибали адвокатлар адвокатлик бюро ва юридик консультацияларида катта талабга эга.\nҲар бир адвокат «Ўзбекистон Адвокатлар Палатаси» аъзосидир.\nАдвокат ўз фаолиятини мустақил, яъни адвокатлик бюроси очиб бошлаши мумкин ёки бошқа адвокатлар билан бирлашиб фирма, ҳайъат шаклида фаолият олиб бориши мумкин. Шунингдек, юридик консультацияда ишлаб адвокатлик фаолиятини олиб бориши ҳам мумкин.\nБизнинг «Real Protection» адвокатлик фирмамиз 12.04.2004 йилда ташкил топган бўлиб, бугунги кунга қадар давом этган узлуксиз вақт мобайнида катта тажрибага эгадир.\nБизнинг ходимлар учун адвокат бўлиш нафақат норматив ҳужжатларни билиш, балки уни тажрибада қўллай билиш, аналогиядан фойдаланиш ҳамдир.\n«Real Protection» адвокатлик фирма мутахассислари учун бу касб шарафли ва севимли касбдир.\n«Real Protection» адвокатлик фирмаси ишончли ва кучли ҳамкордир.\nИшонч, жавобгарлик, жонкуярлик ҳамда ҳар бир ишга якка ёндашув ишимиз асосидир.\nБизнинг шиор - «Ютуқ тайёрганликни талаб қилади»!\nБошқарувчи шерик, адвокат, профессионал медиатор\n1996 йил - Тошкент давлат юридик институти, суд-прокуратура факултети.\n2004 йил - «Real Protection» адвокатлик фирмаси асосчиси.\nАдвокатлик фаолияти 22 йилдан ортиқ\n2014 йил- Тошкент юридик коллежи\n2016 йил- «Real Protection» адвокатлик фирмасида иш бошлаган.\n2008 йил - Тошкент давлат юридик институти.\n2012 йил - Нагой университети (Япония)\n2016 йил - «Real Protection» адвокатлик фирмасида иш бошлаган.\nТиллар: ўзбек, рус, инглиз, япон


Ngo.uz - Ўзбекистон халқ шоири Мухаммад Юсуф таваллудининг 65 йиллиги муносабати билан ёш ижодкорлар ўртасида ўтказилган танлов ғолибларини тақдирлаш маросими бўлиб ўтди\nКамолиддин Беҳзод номидаги Шарқ миниатюра санъат музейида халқимизнинг ардоқли фарзанди, ўзбек шеъриятининг ёрқин намоёндаси, Ўзбекистон халқ шоири Муҳаммад Юсуф таваллудининг 65 йиллиги муносабати билан "Муҳаммад Юсуф" номидаги жамоат фонди, "Олтин қалам" газетаси таҳририяти, Ўзбекистон Бадиий Академияси, Ўзбекистон ёзувчилар уюшмаси Камоллидин Беҳзод номидаги Миллий рассомлик ва дизайн институти ва ҳамкор ташкилотлар, ёш ижодкорлар ўртасида шоир сиймосини яратиш бўйича танлов-кўргазмасининг очилиш ва иштирокчиларни тақдирлаш маросими ташкил этилган. Мазкур танлов икки босқичда ташкил этилган бўлиб, биринчи босқич 5 мартда, иккинчи босқич апрель ойининг биринчи ўн кунлигида бўлиб ўтди. Танловга келиб тушган ишлар, Каммолиддин Беҳзод номидаги Миллий рассомлик ва дизайн институти профессор-ўқитувчилари, "Муҳаммад Юсуф" номидаги жамоат фонди вакиллари томонидан баҳоланди.\nТанлов 4 та йўналишда ташкил этилди - Муҳаммад Юсуф сиймосини яратиш, Ҳайкартарошлик асарлари, шоир шеърларига ишланган энг яхши тасвирий санъат асарлари ва шоир ижодига бағишланган илмий оммабоп мақола. Шунингдек 4 та рағбатлантирувчи мукофот совриндорлари диплом, шоир асарлари тўплами ва пул мукофоти билан тақдирланди. Ўзбекистон нодавлат нотижорат ташкилотлари миллий Ассоциацияси танлов ғолибларини тақдирлашда эсдалик совғалар билан таъминлашда ҳомийлик кўрсатди, шунингдек, тадбирга кенг жамоатчиликни жалб қилишга кўмаклашди.


Британиялик эксперт Ўзбекистонни фантастик диёр деб атади - 12.12.2016, Sputnik Ўзбекистон\nАнглия ОАВларининг ёзишича, Ўзбекистоннинг бой тарихи ва маданияти билан танишиш учун қулай фурсат етиб келди 12.12.2016, Sputnik Ўзбекистон\n19:13 12.12.2016 (янгиланди: 19:14 12.12.2016)\n© Fulvio SpadaБухоро. Пойи калон\nАнглия ОАВларининг ёзишича, Ўзбекистоннинг бой тарихи ва маданияти билан танишиш учун қулай фурсат етиб келди\nТОШКЕНТ, 12 дек — Sputnik. Туризм бўйича Буюк британиялик аксарият экспертларнинг фикрича, Ўзбекистон туристлар энг кўп ташриф буюрадиган мамлакат бўлиши учун барча имкониятларга эга. Бунга 2017 йил апрелидан хорижлик туристлар учун виза режимининг бекор қилиниши туртки бўлади.\nАнглия ОАВларининг ёзишича, Ўзбекистон кўп сонли масжидлари, минора ва мадрасалари билан бой тарих ва маданиятга эга бўлиб, улар билан танишиш учун қулай фурсат етиб келди.\n"Энди виза олишдек узоқ ва қиммат жараён ўрнига мамлакатга келгандан кейин 50 доллар тўлаш кифоя бўлади" — дейди Марказий Осиё бўйича эксперт Крис Эллис.\nУнинг айтишича, Ўзбекистон Буюк Ипак йўлининг бир қисми бўлган, Самарқанд, Бухоро, Хива каби тарихий шаҳарлар ва беқиёс архитектурага эга бўлган мамлакатдир.\n"Энг асосийси, бу ернинг халқи меҳмондўст, меҳмон келса ҳамиша хурсанд бўлишади ва ғарб цивилизацияси чанг солмаган аҳоли масканларига эга", — дейди Эллис.\nЭслатиб ўтамиз, Ўзбекистонда яқинда 27 давлат фуқаролари учун виза тартиби бекор қилинганди.


Эрдўған Украинанинг НАТОга қўшилишини қўллаб-қувватлади | Qalampir.uz\nЭрдўған Украинанинг НАТОга қўшилишини қўллаб-қувватлади\nОлам\t11 Апрель 17:24 5914\nАввалроқ, Украина Президент Владимир Зеленский Туркияга ташриф буюриб, Ражаб Тойиб Эрдўған билан музокаралар ўтказгани ҳақида хабар берган эдик.\nТашриф давомида Президентлар раислигида Туркия-Украина олий даражадаги ҳамкорлик кенгашининг тўққизинчи йиғилиши бўлиб ўтди.\nЙиғилиш якуни бўйича давлат раҳбарлари 20 пунктдан иборат декларация имзолади.\nҚайд этилишича, Туркия ва Украина Президентлари Ражаб Тойиб Эрдўған ҳамда Владимир Зеленский Украинанинг НАТОга аъзолигини қўллаб-қувватлаган.\n“Украинанинг НАТОга аъзо бўлиш истиқболларини, хусусан унинг яқин келажакда аъзолик бўйича ҳаракатлар режасига эга бўлишини қўллаб-қувватлашга қарор қилинди”, дейилади ҳужжатда.\nТомонлар иқтисодиёт, савдо, сайёҳлик, хавфсизлик, мудофаа саноати, илм-фан, таълим ва ёшлар соҳаларидаги ҳамкорликни фаоллаштиришга келишиб олган. Бундан ташқари, терроризм, сепаратизм ва экстремизмнинг барча шакл ва кўринишига қарши курашда ўзаро алоқаларни кучайтириш тўғрисида қарор қабул қилинган.\nТомонлар трансмиллий жиноятчилик, кибержиноятчилик, ноқонуний миграция, гиёҳвандлик воситалари, қурол-яроғ ва одам савдосининг олдини олишга қаратилган қўшма тадбирларни амалга оширишга келишиб олган. Битимлардан бири “экстрадиция бўйича сўровларни тезкор кўриб чиқиш”ни таъминлашга тегишли.\nКиев ва Анқара икки томонлама ва кўп томонлама механизмлар, шу жумладан НАТО доирасида барқарорлик ва хавфсизликни таъминлаш мақсадида Қора денгиз минтақасидаги ўзаро ҳамкорликни қўллаб-қувватлашларини тасдиқлаган. Томонлар, шунингдек, эркин савдо шартномаси бўйича музокараларни якунлаш бўйича ишларни тезлаштиришга қарор қилган.\nНАТО томон талпинаётган Киев\nДонбассда ҳарбий ҳаракатларнинг кескинлашуви фонида Украина НАТОга қўшилиш масаласини кўтарди. 5 ва 6 апрель кунлари Украина Президенти Владимир Зеленский НАТО Бош котиби Йенс Столтенберг, Буюк Британия ва Канада Бош вазирлари Борис Жонсон ва Жастин Трюдо билан музокаралар ўтказди.\nЎз навбатида, АҚШ, Буюк Британия, Латвия ва эндиликда Туркия ҳам Украинанинг НАТОга қўшилиши маъқуллаган бўлса, Россия эса аксинча, буни салбий баҳоламоқда.\n“Украинанинг НАТОга қўшилиши мамлакатнинг ички муаммоларини қандайдир тарзда ҳал қилишига ёрдам беришига шубҳа қиламиз. Бу Донбассдаги вазиятни фақат оғирлаштириши мумкин”, деган эди Россия Президенти Матбуот котиби Дмитрий Песков.\n14 Июнь 09:43 54152\n14 Июнь 12:53 19183\n13 Июнь 14:46 18909\n13 Июнь 15:51 18694\n13 Июнь 13:18 14878


Ўзбек армияси: байрамда айтилмайдиган гаплар\n19 октябр 2021, Тошкент вақти: 23:30\nянвар 15, 2011\nЎзбек деснатчилари машғулотлар арафасида.\n14 январ куни Ўзбекистонда "Ватан ҳимоячилари куни" нишонланди. Ҳарбий хизматга чақирув йилда бир марта қилинганидан сўнг, чақириқнинг танлов асосида ташкил этилгани бу соҳада¸ кузатувчиларга кўра¸ армия қудратини ошириш эмас¸ балки коррупциянинг кучайиб бораётганига сабаб бўлмоқда.\nМарказий Осиëда энг қудратли ҳисобланмиш Ўзбекистон қуролли кучларида хизмат қилиш ёш йигитлар учун бир қатор имтиëзлар таклиф қилади. Бир йиллик ҳарбий хизматни тугатган ёшлар олий ўқув юртларига имтиҳон топширганда маълум имтиёзга эга бўладилар¸ "ҳарбий хизматни ўтади"¸ деган ҳужжат уларнинг яхши иш топиш ва мансаб пиллапояларидан кўтарилишларига ëрдам бериши мумкин. Масалан¸ Ўзбекистондаги куч ишлатар тизимидаги идораларга ишга киришга талабгор йигитлардан¸ ҳарбий ҳужжат талаб қилинади.\nЎтган йили ҳарбий хизматни тугаллаб келган сирдарёлик Баҳодир, Озодлик билан суҳбатда хизматдан кўнгли тўлганини айтади.\n- Тошкентда. Зангиота тумани Тошкент олий ҳарбий техник билим юртида\nбир йил хизмат қилдим. Ўқишлар бўлади, яхши, тайëргарлик ҳам яхши, жанговар тайëргарлик ҳам яхши. Ўзимнинг таассуротларимда. Ëмон тарафини кўрмадим. Яхши тарафини кўриб келдим.\nОзодлик: Озиқ-овқатлари қандай?\n- Обедда икки хил овқат, эрталаб овқат, кечқурун овқат. Гўштли, ҳамма нарсаси яхши. Ҳар куни гўштсиз овқат бўлмайди. Бизнинг частда шундай эди. Бошқа частларни билмадим¸ лекин.\nОзодлик: Баъзилар “ҳозир армияга бориш ҳам пул, қолиш ҳам пул” дейишади.\n- Тўғри, пул билан борганлар ҳам бўлди, пулсиз ҳам борганлар бўлди. Ҳозир энди пулсиз иложи йўқку. Кўп бўлмаса ҳам озроқ бўлади, дейди Баҳодир.\nҲарбий хизматни яқинда тугатган бу суҳбатдошимиз¸ қуролдошлари орасида пул билан бир йиллик ҳарбий хизматга эришганлар борлиги ҳақида гапирди. Тошкентдаги йирик маҳаллалардан бирининг раиси сифатида йигитларнинг ҳарбий хизматга олиниш жараëнини яқиндан кузатган Набижон Жўрабоев¸ ҳарбий хизматга олинишда танлов тизими жорий этилганидан сўнг, комиссариатларда коррупция авж олиб кетди¸ деган фикрда:\n- Ҳозир болангизни армияга юбориш учун пул берасиз. Ҳар қандай соғлом бўлса ҳам, бақувват бўлса ҳам деворни калла қўйиб йиқитадиган бўлса ҳам пул бермаса армияга олмайди. Ҳозир шунақа замон бўлиб қолди, дейди Набижон Жўрабоев.\nСуҳабтдош ўз сўзларига далил сифатида шундай мисол келтиради:\n- Ҳозир ўйинчоқ бўлиб қолди, армия. Бориб ўйнаб келади бир йил. Шунга ҳам энди 700-800 минг олишяпти. Бултур битта оғайнимизнинг ўғли 850 минг бериб кетди. Армия мана шунақа касалга йўлиқиб қолди. Ўзбекистонда. Ҳамма районида, ҳамма жойида.\nУндан кейин яна битта энг ëмон нарса¸ МПР дегани бор буларнинг. Бир ойлик пул тўлаб хизмат қилиш. Бир миллион 700 мингга борибди. Аввало бу қарор¸ бойваччалар манфаатларини кўзлаб чиқарилган эди. Ҳозир энди шу нарсани мажбурий тўлайсан, бўлмаса ундай қиламан, бундай қиламан. Мажбурий қилаяпти.\nУ қарорда айтилган, бир йил договор қиласиз, бир йилнинг ичида ўшани бўлиб тўлаб борасиз. Агар мабодо бир-икки ойлигини тўлай олмасам, армияга кетаверади, тўлаган пули куйиб давлат ихтиëрига ўтиб кетади¸ деган жойи бор. Лекин булар майибми, яримтами, бора олмайдиганларни шунга мажбур қилиб олаяпти. Мана шу энг ëмон жойи, дейди Набижон Жўрабоев.\nҲарбий хизматга танлов асосида олинмаганлар учун Ўзбекистонда иккинчи турдаги бир ойлик ҳарбий хизмат жорий қилинган. Бироқ фарзандини бир ойлик ҳарбий тайёргарликка топширмоқчи бўлган ота-оналар учун, ҳукуматга тўлаш шарт бўлган тўловлар оғирлик қилмоқда.\n"Бир миллион 700 минг сўмлик тўлов, айни пайтда ишсизлик ҳукм сураётган ва ойлик маошлари кун тебратишга зўрға етаётган ота-оналаримизни эзиб юбормоқда, бироқ бу бир ойлик хизматда ҳам оддий аскарлардан пул йиғиш ҳолатлари учраб туради", дейди бир ойлик ҳарбий хизматга бориб келган Алишер:\n- Сержантлар ҳам пул олади. Масалан¸ наряд тушадику. Озгина пул берсангиз, озод қиладида. Ўрнига бошқа болани қўйиб юбориши мумкин. Ўзимизнинг сержант ҳам бўлмаган нарсага “1000 сўмдан йиғинглар” дейди. Нима дейсиз энди¸ йиғиб берасиз. Шу тарафлари ҳам бор. Ҳаммаси бир хил эмас. Бир хиллари патриотлари ҳам бор сержантларнинг¸ дейди Алишер.\nБир ойлик ҳарбий хизматда бўлган Жамшид ҳам улардан синфхона ремонти учун пул йиғиб олишганини айтади:\n- Хизматни охирида синфимиздан олди. Синфни таъмир қилиш учун ҳар бир аскардан10 минг сўмдан йиғиб олди. Бошқа ҳеч қандай маблағ йиғилгани йўқ бизда, дейди Жамшид\nЎзбекистон Мудофаа вазирлигидан суҳбатдошлар иддао қилган коррупция ҳақидаги фикрларга муносабат олишнинг иложи бўлмади.


Mi Band 5 глобал версияда чиқди: қиммат ва муҳим бир модули йўқ! - Terabayt.Uz\nXiaomi компанияси кеча – 15 июлдаги онлайн тадбирида бир қатор гаджетларини халқаро талқинда намойиш этган. Жумладан, учта энг арзон – Redmi 9, Redmi 9C ҳамда Redmi 9A смартфонларининг глобал версияларини тақдим қилган.\nМазкур корпорация ўтган ойда намойиш этган ва «идеал» деб мақтаган Xiaomi Mi Band 5 русумли ақлли билагузугининг халқаро версиясини ҳам чиқарди. Глобал бозорда уни Xiaomi Mi Smart Band 5 номи остида сотишади.\nХитойча версиясидан фарқли равишда, глобал фитнес-браслет NFC чипли талқинда чиқарилмаган. Унинг бошқа хусусиятлари маҳаллий бозорга чиқарилганидан фарқ қилмайди.\nЎҚИНГ: Дунёдаги энг оммабоп фитнес-браслет қайси эканини биласизми?\nЛекин нархида анчагина фарқ сезилади – Xiaomi Mi Smart Band 5 учун Европада 39,99 евро сўрашади. Фақат акция доирасида дастлабки харидорлар уни 34,99 евро эвазига олишлари мумкин.\nТаққослаш учун: Хитойда унинг NFC модулли версияси 32 доллар туради, мазкур чипга зарурати бўлмаганлар эса атиги 27 долларлик талқинини танлашлари мумкин бўлади.\nЭслатиб ўтамиз, ушбу компания 6 июль куни Mi Band 4C смарт-браслетини ҳам намойиш қилган, лекин у аслида апрелнинг бошида намойиш қилинган ақлли билагузук – Redmi Band моделининг клони бўлиб чиққан. Шунингдек, кейинроқ янада арзон Mi Band 5 Lite ва кучли Mi Band 5 Pro ақлли билагузуклари ҳам чиқиши айтилган.\nЎҚИНГ: Mi Band 5’нинг бошқалардан фарқли 7 жиҳати ва янги расмлари\n#Xiaomi #смарт-билагузук #Фитнес-билагузук #аксессуарлар #фитнес-трекер #Xiaomi Mi Band 5 #Xiaomi Mi Smart Band 5


50 маслаҳат: самарали ишлаш учун буни ўқинг\n12:00 / 18.06.2019 17872\nЛайфхакер кучни муҳим ишларга йўналтиришда ёрдам берадиган барчага маълум ва кутилмаган усуллар билан ўртоқлашди.\nВақт ва вазифаларни бошқаринг\n1. Вақтни секинлаштиринг\nОдатда бир дақиқада 12 тадан 15 тагача нафас оламиз. Агар чуқурроқ нафас олинса, вақтни қабул қилишни «секинлаштириш» мумкин. Бунинг учун диафрагма ва қорин мушакларини ишга солган ҳолда нафас олинг. Иш кунининг боши, мураккаб вазифага киришишдан олдин ёки асабийлашганда 7-9 марта ана шундай чуқур нафас олинг.\n2. Кейин қайта ишламаслик учун ишни синчковлик билан текширинг\n«Етти ўлчаб, бир кес» мақоли ёдингиздами? Барини тўғри бажарганингизни икки марта текширинг. Ана ўшанда хатоларни тўғрилаш учун вақт сарфламайсиз.\n3. Телевизорни камроқ кўринг\nАгар фильм, сериал ва бошқа кўрсатувлар учун сарфлаган вақтимизни қўшиб ҳисобласак, йиллар ҳосил бўлади. Ахир томоша қилиш учун кўрсатувларни танлаш, кейин эса уларни муҳокама қилиш учун ҳам вақт кетади. Яхшиси уни бирор фойдали нарсага сарфланг.\n4. Эрта уйғонинг\nБу сизга иш олдидан кўпроқ вақт беради. Хабарларга жавоб бериш ва кунни режалаштириш ёки ўзингизга вақт ажратиш мумкин: китоб ўқиш ва спорт билан шуғулланиш.\n5. Вақт кундалигини юритинг\nБир неча ой давомида вақтингизни нимага сарфлаётганингизни қайд этинг. Вақт қайси пайтларда бекорга сарфлангани, қайси танаффуслар айниқса самарали эканини пайқайсиз.\n6. Кутиш вақтини фойдали ўтказинг\nНавбат кутиш вақтида мақола ўқиш, почтани тартибга келтириш, муҳим ҳужжатнинг қораламасини ёзиш мумкин.\n7. Барини бошингизда сақламанг\nИшлар, харидлар ва ижодий ғоялар рўйхатини қоғозга туширинг. Ана ўшанда улар сизни ишдан чалғитмайди. Уларни бошингизда сақлашга ҳаракат қилиб, ўзингизга ортиқча зўриқиш яратасиз.\n8. Келажакда вақтни тежаш учун бир марта бироз вақт ажратинг\nБу қоидани барча нарсаларга нисбатан қўллаш мумкин. Кечки овқатни пишираётганда иккита порцияга кўпроқ тайёрлаб, музлатгичга солиб қўйинг. Фойдаланганингиздан кейин ҳар сафар раковина ва душ кабинасини артинг. Ана ўшанда дам олиш кунлари уларни тозалашга кўп вақт сарфламайсиз.\n9. Қарорларни тезроқ қабул қилинг\nИккиланиш, плюс ва минусларни ўлчашга кетадиган вақтни ҳақиқатан ҳам муҳим бўлган бирор нарсага сарфлаш мумкин. Шундай экан, қарор қабул қилиб, олға ҳаракатланинг.\n10. Вазифалар рўйхатини бошқаринг\nОдатда рўйхатдан бажарган ишларимизнигина ўчирамиз. Бироқ аниқ улгурмайдиган ишларни ҳам ўчириш керак, акс ҳолда рўйхат катталашиб, сизга босим ўтказа бошлайди.\n11. Бир-бирига ўхшаш вазифаларни гуруҳларга бириктиринг\nМасалан, бир кунни тозалаш ва бошқа уй ишларига ажратинг. Бошқа кунни эса мажлисга, яна бошқасини – контент яратишга бағишланг.\n12. Узоқ хабарлар юборманг\nҚисқа ва тушунарли бўлсин: кўпгина хабарларни бешта гап билан баён этиш мумкин.\n13. Жадвалдан айрим нарсаларни чиқариб ташланг\nЖуда кўп нарсани зиммангизга юклаб олган бўлсангиз керак. Календарга қаранг, нимадан воз кечиш мумкинлиги ҳақида ўйланг. Масалан, мақсаддан узоқлаштирадиган ишлар, кўп куч оладиган вазифалар ва ҳаёт тарзингизга мос келмайдиганлар.\n14. Кўп вазифага эгаликдан воз кечинг\nБир ишдан бошқасига ўтганда секинроқ ишлайсиз ва кўпроқ чарчайсиз. Битта вазифани танланг ва унга бор диққатингизни қаратинг.\nСамарадорлик услубларини синаб кўринг\n15. Pomodoro техникасини ўзлаштиринг\n25 дақиқа ишлаб, беш дақиқа танаффус қилинг. Ишлаш вақтида ҳеч нарсага чалғимасликка ҳаракат қилинг, танаффусда эса дам олинг.\n16. Занжир усулини қўлланг\nКалендарда белгиланган вазифалар ёки катта ишни бажаришга муваффақ бўлган саналарни ўчиринг. Бир неча кундан кейин сиз узишни истамайдиган занжир ҳосил бўлади.\n17. Икки дақиқа қоидасини эътиборга олинг\nАгар вазифани икки дақиқа ёки ундан кам вақт давомида бажариш мумкин бўлса, бажаринг ва ортга сурманг. Get ThingsDone тизими асосчиси Дэвид Аллен ана шу қоидани қўллайди.\n18. «Мажбурман, бажаришим шарт, истайман» усулини одатга айлантиринг\nҲар куни тонгда ўзингизга учта савол беринг. Ишга максимал ҳисса қўшиш учун нима қилишга мажбурман? Келажагимни яхшилаш учун нима қилишим шарт? Кунни ҳузур билан яшаш учун нима қилишни истайман?\n19. Парвоз режимига киришга ҳаракат қилинг\nТасаввур қилинг, самолётдасиз ва ҳеч нимага чалғимаслик учун интернетни ўчиринг. Бир соат давомида яхшилаб киришиб, 2-3 соатлик оддий вақт ўтказишга қараганда кўпроқ иш бажариш мумкин.\n20. Ультрадиан суръатларни ҳисобга олинг\nБу организмнинг табиий биосуръатлари бўлиб, ҳар 90-120 дақиқадан такрорланади. Қувватингиз ортиши ва тушишини кузатинг. Ана ўшанда мураккаб вазифалар ва қачон танаффус уюштириш кераклигини режалаштира оласиз.\n21. Мажлиссиз кунлар ташкил этинг\nҲафтасига бир кунни асосий ишга бағишланг. Бу куни йиғилишларга чалғимайсиз. Агар шахсан ўзингизда бунинг учун ваколат бўлмаса, ғояни раҳбарингизга таклиф этинг.\n22. Якшанба текширувини ўтказинг\nЖамоангиз билан хабарлашиб, душанбага ҳамма нарса тайёр эканига ишонч ҳосил қилинг. Ёки ўзингиз учун қисқа текширув ўтказинг. Ҳафта учун режа мавжудлиги, ҳеч нарсани унутмаганингизга ишонч ҳосил қилинг.\nЎз-ўзингизга диққатни жамлашда ёрдам беринг\n23. Хабарномаларни ўчиринг\nМуҳим вазифа устида ишлаётганингизда почта ва ижтимоий тармоқларга чалғиманг. Хабарларни текшириш ва уларга жавоб бериш учун алоҳида вақт ажратинг.\n24. Сизни чалғитишлари мумкинлигини ҳисобга олинг\nБусиз иложи йўқ, шунинг учун иш жадвалида бўш жойларни қолдиринг. Ана ўшанда асабийлашмайсиз.\n25. Сўнгги муддатни олдинга суриб қўйинг\nАгар вазифани бажариш учун бир соат зарур деб ҳисобласангиз, дедлайнни 40 дақиқадан кейинга белгиланг. Тезроқ ишлашга тўғри келади, демак ташқи нарсаларга чалғимайсиз.\n26. Бекор бўлган вақтларда бажариладиган ишлар рўйхатини тузинг\nМасалан, столни тартибга келтириш, ҳужжатларни саралаш, соҳангизга оид янгиликларни ўқиш.\n27. Бажариш керак бўлмаган ишлар рўйхатини тузинг\nУнга кўп вақт оладиган ва самарадорликка халақит қиладиган зарарли одатларни киритинг. Бу рўйхат доим кўз олдингизда турсин.\n28. Пароллар менежерини қўлланг\nАна ўшанда почта қутисининг паролини эслаш ёки сайтга кириш учун маълумотларни тиклашга вақт сарфламайсиз.\n29. Тўғри овқатланинг\nФастфуд, ширин ва тез углеводларни четлаб ўтинг. Улар оз вақт учунгина қувват беради. Таркибида клетчатка бўлган маҳсулотларни танланг.\n30. Спорт билан шуғулланинг\nБу жисмоний саломатликни мустаҳкамлаб, яхши кайфият беради. Бироз эрта уйғониш, югуришга чиқиш ва йога билан шуғулланишга ҳаракат қилинг.\n31. Кофеин қабул қилиш вақтини ҳисобга олинг\nКофеин организмга тушганидан тахминан 40 дақиқа ўтгачгина таъсир қилишни бошлайди. Шундай экан, қаҳва ва чойни ишга киришгандан кейин эмас, аввалроқ ичинг.\n32. Медитация қилинг\nБу сизни тинчлантиради ва эътибор қаратиш кўникмасини ривожлантиришда ёрдам беради. Энг оддий усулдан бошланг – кўзларни юминг ва диққатни нафасга қаратинг.\n33. Хонада мақбул ҳароратни танланг\nАгар жуда иссиқ ва совуқ бўлса, самарали ишлолмайсиз. Кўпчилик учун энг қулай ҳарорат - 21–22 ℃.\nЎзингизни тўғри созланг\n34. Исталган натижани олдиндан аниқланг\nБирор кимсага қўнғироқ қилиш ёки ишга киришишдан олдин ана шу ҳаракат натижасида нимага эришмоқчи эканингиз ҳақида ўйланг. Кейин эса кутилган натижага эришган ёки эришмаганингизни баҳоланг. Агар йўқ бўлса, нима нотўғри бўлгани, уни қандай тўғрилаш мумкинлиги ҳақида ўйланг.\n35. Ўсиш тафаккурини ривожлантиринг\nИшонинг, керакли кўникмаларни ривожлантириб, яхшироқ одамга айланишингиз мумкин. Барча қийинчиликларга бирор янги нарса ўрганиш имконияти сифатида қаранг. Ана шуни ўсиш тафаккури дейилади.\n36. Ҳафта якунида келаси ҳафтага тайёрланинг\nПочтани тартибга келтиринг ва барча ҳал этилмаган масалаларни ечишга ҳаракат қилинг. Иш столини тозаланг. Келаси ҳафта учун ишлар рўйхатига кўз ташланг. Эҳтимол, уларни анчадан бери ортга суриб келинаётган ишлар билан алмаштирарсиз.\n37. Шукроналик кундалигини юритинг\nҲар куни кечки пайт бугунги кун учун учта шукроналикка сабаб бўладиган нарсани киритинг. Бу ҳаётдаги имконият ва ижобий жиҳатларни кўришда ёрдам беради. Агар учта нарса чиқмаса, биттасини батафсил ёзинг.\n38. «Йўқ» дейишни ўрганинг\nКўпчилик янги мажбуриятларни рад этолмайди, бироқ ана шундай қилиш керак бўлган фурсатлар бўлади. Акс ҳолда ўзингизни ёниш ҳолатига олиб борасиз.\n39. Дам олиш учун ўзингизга вақт беринг\nМасалан, дам олиш кунлари телефонни ўчириш ва кечки вақтларда иш бўйича қўнғироқларга жавоб бермасликни одат қилинг. Айрим ҳолларда иш билан боғлиқ нарсаларни унутиб, кучга тўлиш керак бўлади.\n40. Жараёнли мақсадларни белгиланг\nБу катта мақсад йўлида амалга ошириш керак бўлган ҳаракатлар. Масалан, агар савдоларни 25 фоизга оширишни истасангиз, жараёнли мақсадингиз – кунига муайян миқдордаги истиқболли мижозларга қўнғироқ қилиш бўлади.\n41. Хатоларни тан олинг ва олға ҳаракатланинг\nЎз-ўзингизни айблаш билан шуғулланманг. Хатолардан хулоса чиқаринг ва яшашда давом этинг.\nИш жараёнини ташкил қилинг ва устуворликларни белгиланг\n42. Жуда кўп иловалардан фойдаланманг\nҲозирда самарадорликка ёрдам берадиган календарь, трекер ва бошқа ёрдамчилар жуда кўп. Агар уларнинг баридан бир вақтнинг ўзида фойдалансангиз, ҳаётингизни мураккаблаштирасиз. Шунинг учун энг кераклилари билангина чекланинг.\n43. Календарингиз доим очиқ ҳолда бўлсин\nАна ўшанда мажлисларни режалаштириш ва ҳамкорликдаги дедлайнлар ҳақида унутмайсиз. Оилавий календарни ҳам юритиш мумкин. Унда умумий тадбирлар ва уй вазифалари қайд этилади.\n44. Кунига учтадан ортиқ вазифани режалаштирманг\nИшларнинг узун рўйхати самарали эмас: бир кунда жуда кўп вазифани бажаришга кучингиз етмайди. Энг муҳим учтасини белгиланг, қолган вақтни эса майда ишларга бағишланг.\n45. Ёнингизда доим қоғоз ва ручка бўлсин\nАгар иш вақтида миянгизга фойдали фикр келса, уни ёзинг ва муайян муддат давомида у ҳақида унутинг. Мияда ушлашга ҳаракат қилиб, чалғишни бошлайсиз.\n46. Иш жадвалига йўл ва дам олиш учун кетадиган вақтни ҳам киритинг\nЎта тиғиз иш жадвалини тузманг. Деярли ҳар доим турли ўзгариш ва кутилмаган вазиятлар бўлади. Буни кун учун тузган режангизда ҳисобга олинг.\n47. Ўзингизга устоз топинг\nУ сизга маслаҳатлар бериши, йўлингизда турган хатолар ҳақида огоҳлантириши мумкин.\n48. Катта мақсадга эътибор қаратиб, қотиб қолманг\nМайда қадамлар билан давом этинг. Биринчи навбатда бажариш керак бўлган ишга диққатни қаратинг. Акс ҳолда иш ҳажми сизни қотириб қўяди ва вақтни бекорчи нарсаларга сарфлашни бошлайсиз.\n49. Перфекционизм ҳақида унутинг\nИдеал мавжуд эмас. Бу тасаввурингиз маҳсули. Ишни яхши бажаринг ва кейингисига киришинг.\n50. Ўзингизни рағбатлантиринг\nМақсадга эришганлик ёки муҳим босқичдан ўтганлик учун мукофот иштиёқни оширади ёки кайфиятни яхшилайди. Муҳими, ўзингизни ширинликлар билан мукофотламанг – яхшиси тинчлантирувчи массажга боринг.\nҲомиладорлар истеъмол қилиши мумкин бўлмаган 8 маҳсулот\nКўпчиликка маълум бўлмаган 13 та факт: уларни билиш ҳаётингизни сақлаб қолиши мумкин


АҚШда 17 йил ичида илк бор федерал жиноятларда айбланган маҳкум қатл этилди – Газета.uz\nАҚШда сўнгги 17 йил ичида илк бор федерал даражадаги жиноятда айбланган маҳкум қатл этилди. Уч кишилик оилани ўлдирганликда айбланган 47 ёшли маҳкумнинг танасига ўлим инъекцияси юборилди. Мамлакатда июль-август ойларида яна уч киши қатл этилади.\nLotinchada 14 июл 2020, 19:51 Жаҳон\n13 июль куни АҚШда 2003 йилдан бери биринчи марта федерал жиноятлар учун судланган жиноятчи қатл этилди. Бу ҳақда The New York Times хабар берди.\nИндиана штатидаги қамоқхонада 47 ёшли Даниел Люис Лининг танасига ўлим инъекция юборилди. У 1999 йилда бир неча жиноятларда, жумладан, Арканзасда уч кишилик оилани ўлдирганликда айбланган эди.\nХабарда таъкидланишича, Ли ўта ўнг (ультра ўнг) гуруҳ аъзоси. Қатл бошланишидан олдин у: «Мен буни қилмаган эдим, сиз бегуноҳ одамни ўлдиряпсиз», — деган.\nИюнь ойи ўрталарида АҚШ Адлия вазирлиги федерал жиноятлар (жумладан, гиёҳванд моддалар, қурол сотиш; одам ўғирлаш, болалар порнографияси) учун ўлим жазоси қайта тикланиши ҳақида эълон қилди. Июль-август ойларида яна уч киши қатл этилади.\n2003 йилдан кейин АҚШда федерал жиноятларда айбланганлар учун қатл жазоси ўлим инъекцияларини қўллаш қоидаларига тўғри келмаслиги сабабли амалга оширилмаётган эди. Шундай бўлишига қарамасдан, федерал даражасидаги жиноятлар учун ўлим жазосига ҳукм қилиш давом эттирилган.\nЎлим жазоси АҚШнинг баъзи штатларида штат даражасидаги жиноятлар учун ҳам қўлланилади.


Голландия терма жамоасининг Ирландия ва Эстонияга қарши ўйинлар учун кенгайтирилган таркиби эълон қилинди\n30 октябрь, 2019, 17:15 247\n"Алвон ранглилар" ноябрь ойида 2 та расмий учрашувда майдонга тушишади.\nГолландия терма жамоаси мураббийлар штаби Евро-2020 саралашидан ўрин олган Шимолий Ирландия (16 ноябрь) ҳамда Эстонияга (19 ноябрь) қарши ўйинлар учун кенгайтирилган таркибни эълон қилди.\nДарвозабонлар: Марко Бизот (АЗ), Яспер Силлессен («Валенсия», Испания), Кеннет Вермеер («Фейеноорд»), Йерун Зут (ПСВ).\nҲимоячилар: Патрик ван Анхолт («Кристал Пэлас», Англия), Натан Аке («Борнмут», Англия), Дэйли Блинд, Йоел Велтман (иккаласи — «Аякс»), Вирджил ван Дейк («Ливерпуль», Англия), Дензел Думфрис (ПСВ), Ханс Хатебур («Аталанта», Италия), Маттейс де Лигт («Ювентус», Италия), Стефан де Врей («Интер», Италия).\nЯрим ҳимоячилар: Донни ван де Бек («Аякс»), Френки де Йонг («Барселона», Испания), Дэйви Проппер («Брайтон», Англия), Мартен де Рон («Аталанта», Италия), Кевин Стротман («Марсель», Франция), Тонни Вильена («Краснодар», Россия), Жоржиньо Вейналдум («Ливерпуль», Англия).\nҲужумчилар: Райан Бабел («Галатасарай, Турция), Стефен Бергхейс («Фейенорд», Голландия), Донел Мален (ПСВ, Голландия), Кэлвин Стенгс (АЗ, Голландия), Мемфис Депай («Лион», Франция), Квинси Промес («Аякс»), Вут Вегхорст («Вольфсбург», Германия), Люк де Йонг («Севилья», Испания).


Қозоғистонда норозилик намойишлари бўлиб ўтди – Газета.uz\nФото: Алмаз Толеке / Informburo.kz\nҚозоғистонда норозилик намойишлари бўлиб ўтди\nҚозоғистоннинг бир қатор шаҳарларида норозилик намойишлари бўлиб ўтди. Иштирокчиларнинг асосий талаблари давлат томонидан кредит бўйича амнистия эълон қилиниши, чет эл фуқароларига ер сотиш амалиётни тақиқлаш ва сиёсий фаолларни озод этиш бўлди. 100 нафардан ортиқ намойишчилар ҳибсга олинган.\nLotinchada 8 июн 2020, 13:15 Сиёсат Жаҳон\n6 июнь куни қўшни Қозиғистоннинг йирик шаҳарларида мухолифат томонидан норозилик намойишлари ўтказилди. Бу ҳақда Informburo.kz нашри хабар берди.\nҚайд этилишича, намойишлар мамлакатда митинглар тўғрисида янги қонун кучга кирган куни бўлиб ўтди. Ушбу қонунга кўра, Қозоғистонда митингларни ўтказиш жараёни тегишли органлардан рухсат олиш тизимидан фақатгина уларни огоҳлантиришга ўтказилган.\nEuronews нашрининг хабарига кўра, намойишчилар давлат томонидан кредит бўйича амнистия эълон қилиниши, чет элликларга давлат ерларини сотиш амалиётни тақиқлаш ва мамлакатда Хитойнинг иқтисодий экспансияга қарши кураш талаблари билан чиқишди.\nШунингдек, эътирозлар қаторида сиёсий фаолларни ҳибсдан озод этиш ҳам қайд этилди, дейилади хабарда.\nНамойишлар натижасида 100 нафардан ортиқ киши, жумладан, Олмаота шаҳрининг ўзида 70 нафарга яқин намойишчи ҳибсга олингани маълум қилинди.


ЎЗБЕКИСТОН РЕСПУБЛИКАСИ ОЛИЙ СУДИМАНМАНЛИК ТУФАЙЛИ ОДАМЛАР КАТТА ЗАРАР КЎРДИ from\nМАНМАНЛИК ТУФАЙЛИ ОДАМЛАР КАТТА ЗАРАР КЎРДИ\nЗангиота туманининг «Эшонгузар» маҳалласида яшовчи Дилафрўз Турдиева ўтган йил 14 февралдан 15 февралга ўтар кечаси уйида эмас эди. Саҳар пайти қўшнилари унга қўнғироқ қилиб, қўшни дўконда содир бўлган ёнғин унинг уйига ҳам ўтгани ҳақида хабар беришди. Д.Турдиева етиб келганда тилсиз ёв хонадонини деярли кулга айлантирган эди. Кейинчалик ёнғин тасодифан келиб чиқмагани аён бўлади.\nИлгари содир этган жиноятлари учун икки маротаба судланган Жаҳонгир Турсунов (исм-шарифлар ўзгартирилган) «Бек барака» бозори яқинида балиқ ва балиқли таомлар тайёрланадиган ошхона очиб, тадбиркорлик фаолиятини йўлга қўйганди. Унинг ошхонасидан сал нарида Ёрқин Асқаров пишириқлар сотарди. Улар 11 февраль куни хўрандаларни чорловчи реклама воситаларининг жойлашуви юзасидан тортишиб қолишади. Бундан қаттиқ ғазабланган Жаҳонгир Ёрқиннинг «эсини киритиб» қўйиш учун муқаддам уч маротаба судланган ҳамтовоғи Санжар Собитов ҳамда номаълум шахсларни ёрдамга чақиради. Шундан сўнг ҳамтавоқлар Ё. Асқаровни аёвсиз калтаклашади. Бу ҳам етмагандек, пичоқ билан унга тан жароҳати етказишади.\n— Тирик қолганингга шукур қил, — дейди Ж. Турсунов рақибига.\nЎша дамда Ё. Асқаров калтак зарбидан азобланаётгани боис унга ҳеч нарса демаса-да, кўнглида ўч олиш истаги пайдо бўлади.\nУч-тўрт кундан сўнг оёққа турган Ёрқин зўравонларга жавоб қайтаришга киришади. У ҳам худди Жаҳонгир сингари бир гуруҳ номаълум шахслар ва оғайниси Баҳром Қобиловни атрофига тўплайди. Сўнгра қўлларидаги темир жисм билан Жаҳонгир ва унинг шериги Санжар Собитовни хумордан чиққунча калтаклашади. Қолаверса, темир бўлаклари билан С. Собитов бошқарувидаги «Lacetti» русумли автомашинанинг турли жойларига уриб, шикаст етказишади.\nРақибларнинг ўртасидаги келишмовчилик шу билан якун топмайди. Жаҳл отига минган Ж. Турсунов ва С. Собитов Б. Қобиловнинг акаси Бозорбой Қобиловга тегишли бўлган юмшоқ мебеллар дўкони олдига келишади.\nУлар ўч олиш мақсадида С. Собитовнинг «Лада-Нива» русумли автомашинасида бўлган 2 дона 1,5 литр ҳажмли идишдаги бензинни дўкон ичидаги юмшоқ мебелларга сепиб, ёқиб юборишади.\n«Олов — тилсиз ёв», дегани рост. Ёнғин кучайгандан кучайиб, мебел дўконига туташ бўлган кўп қаватли уйнинг хонадонларини ҳам қамраб олади. Натижада Дилафрўз Турдиеванинг хонадонига 16 миллион 489 минг, Елена Лининг хонадонига 8 миллион 422 минг, Азиз Ориповнинг хонадонига 16 миллион 139 минг, Шаҳзода Сапаеванинг хонадонига 2 миллион 852 минг, Ўғилой Содиқованинг хонадонига 22 миллион 538 минг, Моҳичеҳра Юсупованинг хонадонига 3 миллион 272 минг, шунингдек, «Гаранд Буилдер» масъулияти чекланган жамиятига тегишли савдо дўконига 146 миллион 635 минг сўм миқдорда моддий зарар етади. Мебел дўконининг эгаси Б. Қобиловга етказилган зарар 904 миллион 856 минг сўмга тенг бўлган.\nАлбатта, ҳаётда яхшилик ҳам, ёмонлик ҳам жавобсиз қолган эмас.\nМанманлик туфайли безорилик жиноятини содир этиб, кўпчиликка катта миқдорда моддий зарар етказган Ж. Турсунов ва С. Собитовга нисбатан жиноят иши қўзғатилди. Жиноят ишлари бўйича Зангиота тумани суди жиноятчиларни Жиноят кодексининг тегишли моддаларига асосан айбдор деб топиб, қонуний жазо тайинлади. Қолаверса, суд ҳукмига биноан жабрланувчиларга етказилган зарар ҳам ундириладиган бўлди.\nХулоса ўрнида таъкидлаш жоизки, киши ҳаётда юз берадиган ҳар бир воқеа-ҳодисадан тегишли хулоса чиқариши зарур. Шу маънода баён этилган воқеа тафсилотларидан бошқалар ҳам сабоқ чиқарса, фойдадан ҳоли эмас. Зеро, манманлик, ғазаб ва жиноий қилмиш ҳамиша аянчли якун топади.\nЗангиота тумани суди судьяси\nмехмонлар – 168


Тақдирда бор экан, икки томонлама зотилжам...\n17.07.2020 20:01 0 5588\nҲозир даволаняпмиз. Ўзимда ҳис қилганларим ва шифокор тавсияларидан келиб чиқиб, шунингдек, ўқувчиларимдан келаётган илтимосларга кўра, қуйидагиларни ёзяпман, кимгадир фойдаси балки тегар.\nАгар сизда ковид аломатлари бўлса, тестдан ҳам аввал шифокорга югуринг, чунки ҳозир вақт сиз учун жуда ғанимат.\nТест жавоби манфий чиқса ҳам, то аломатлар йўқолмагунча шифокор тавсияларига қатъий амал қилинг ва ўзингизни атрофдагилардан иҳоталанг. Орада бир-икки кун яхши бўлиб қолганингизга алданманг. Мен ҳам орада икки кун яхши бўлдим, аммо кейин мана зотилжам чиқди.\nНафас машқларини албатта қилинг, тез-тез қилинг, ҳар соатда беш дақиқадан. Аниқ фойдаси бор. Менда сатурация 88% га тушиб кетди, нафас қисди, нафас машқларидан кейин жуда енгиллашдим. Бугун сатурация 97%.\nНафас машқлари интернетда кўп. Жуда осон ва самаралиси бўш пластик идиш (баклажка)ни ғижимлаш ва пуфлаб жойига келтириш. Ҳар соатда 5 дақиқа ва бир кундан кейин аҳвол яхшиланганини аниқ сезасиз. Пуфак пуфлаш ҳам мумкину, бир ёмон тарафи, пуфланган пуфакни бўшатганда, ичидаги ҳаво узоқларга пуркалади, гигиенага тўғри кемайди.\nСув ичиш керак, кўп-кўп, кунига 7 литргача. Бусиз тузалиб бўмайди!\nҲаракат кўп қилиш керак. Айтишларича, ҳаракатланганда ўпка яхшироқ ишлайди, эллик, тўқсон бараваргача яхшироқ ишлайди.\nОз-оздан тез-тез сифатли таом ейиш керак.\nЎзингизни эҳтиёт қилинг. Бир ҳўплам ҳавога зор ётганларни ўйланг, ҳозир касалланиш графиги тикка бўлган пайтда вирус юқтирмаслик энг муҳими эканини унутманг.\nШу билан бирга, айрим ташкилий масалаларга доир фикрим. Тестлар жавоблари кечикишининг сабабларидан бири – баъзи жараёнларда инсон иштироки кўп, автоматлаштирилмаганида. Масалан, тест жавобини қўлда ёзиб маълумотнома тарзида беришяпти. Бу бир томондан жараённи секинлаштиради, иккинчи томондан хатоликлар эҳтимолини оширади, учинчи томондан ўрта тиббиёт ходимларининг вирус юқтирганлар билан контактини кўпайтиради, тўртинчидан коррупцияга йўл очади (тезроқ жавобни олиш учун қистир-қистир имкони пайдо бўлади). Шуни автоматлаштириб, умумий базадан тест топширувчининг телефонига смс-хабар бериш тарзида ташкиллаштириш, барча тиббиёт масканларини эса шу базага улаш мумкинми? 21-асрда, менимча, мумкин.\nИккинчи масала, тез ёрдам танқислигига олиб келаётган муаммолардан бири. Тез ёрдам касалларни ҳудудий тегишлилик бўйича касалхонага олиб боряпти, аммо ё касалхона эшигида 40-60 дақиқалар касални топшира олмай кутиб вақт йўқотяпти, ё у касалхонадан бунисига ҳайдаб сарсон бўляпти. Натижада бошқа касалларга тез ёрдам етиб бормаяпти. Шуни тартибга солиш керак. Аммо қандай қилиб тартибга солиш бўйича таклифим йўқ, афсуски.\nҲозир ҳамма ўзини ўйлаяпти. Бироқ, энг аввало, тиббиёт ходимларимизни ўйлайлик. Биз уларни аясак, улар бизга, яқинларимизга қарашади. Айниқса, ковид аломати борлар шифохоналарда иложи борича камроқ шифокор билан контакт қилишлари, докторнинг телефон рақамини олиб, кўпроқ телефон орқали мулоқот қилишлари керак. Шифокорлар касал бўлса, аҳволимиз баттарлашади.\nP.S. Кондиционерни ва муздек ичимликларни унутинг. Гарчи тандир ичида ўтиргандек иссиқда бўлсангиз ҳам!!!\nблогер зотилжам коронавирус Шаҳноза Соатова\nКоронавирус 27/07, 09:13\n«Охирги уч кунда қариндошу танишлардан тўрт киши вафот этди»\nФранцияда тил қонунини бузганлар 3750 еврогача жарима тўлайди ёки мулкидан ажралади!\n+419. Самарқандда касалланиш кўрсаткичлари ёмонлашмоқда\nКоронавирус 08/05, 10:15\nССВ кеча коронавирус аниқланган ва вафот этган беморлар сонини маълум қилди\nКоронавирус 07/05, 23:18\nЖССТ Хитойнинг Sinopharm вакцинасидан фавқулодда фойдаланишга рухсат берди\n#коронавирус - 4654\n#Ҳиндистон - 609\n#Самарқанд - 685\n#АҚШ - 2356\n#метро - 103\n#прокуратура - 176\n#Қозоғистон - 666\n#Ўзбеккино - 93\n#об-ҳаво - 751\n#Хитой - 1426


Соғлиқни сақлаш вазири ўринбосари оммавий қабулда энг кўп мурожаат тушган масалани маълум қилди\n23:13 / 02.12.2020\nТошкентда сайёр қабуллар давом этмоқда. Ижтимоий соҳа раҳбарларининг қабуллари орасида Соғлиқни сақлаш вазирлиги расмийлари қабулига энг кўп мурожаатчи йиғилди.\nKun.uz мухбири вазир ўринбосари Элмира Боситхонова билан суҳбатда бўлди.\n«Эътибор берган бўлсангиз, бугун кўпроқ ўша пандемия даврида ишлаган ходимлар: шифокорлар, эпидемиологлар, техник ходимлар, электриклар, сантехниклар шикоятлар билан келишяпти... Диагностика марказлари бўлган, яъни тафтиш қилинадиган, агар COVID тасдиқланса, махсус клиникаларга ўтказадиган. Шундай клиникаларда ишлаганларга 6 фоизли устама берилган. Ана шу 6 фоизли устамадан қониқмасдан, 5 миллион, 10 миллион, 25 миллионлик қўшимча тўловлар керак, деган талаблар билан келишяпти.\nБу ҳолатларнинг ҳар бирига сиз тўғри олгансиз, сиз нотўғри олгансиз деб бугун жавоб бермасдан, ҳар бири устида алоҳида хизмат текшируви ўтказиб, шу асосда хулосалар берамиз. Агар бу хулосадан қониқмаса, судга мурожаат қилиши мумкинлиги тўғрисида ҳам айтяпмиз.\nҚабулдан сўнг, эртадан бошлаб мен ҳар бир қабул бўйича, мисол учун молиявий масалаларни молия бошқармасига бераман. Улар алоҳида текширишади, бунда Санитария-эпидемиология хизмати хулосалари ҳам керак бўлади. Қаерда, қачон, неча кун ишлагани ҳақида хулосалар берилади», – дейди вазир ўринбосари.\nБоситхонованинг таъкидлашича, бундан 3–4 йил олдин мурожаатларда асосан эшитиш мосламалари ва ногиронлик аравачалари сўралган, бу йилги қабулда эса бундай мурожаат деярли кузатилмаяпти.\n«Бугунги қабулда эшитиш мосламалари ва ногиронлик аравачалари бўйича битта мурожаат қабул қилинган. Мурожаатчи турмуш ўртоғига ҳам эшитиш мосламаси, ҳам аравача сўраб мурожаат қилган. Булар – ечими осон муаммолар», – деди у.\nССВ расмийсининг қўшимча қилишича, ногиронликни белгилашда поликлиникадаги шифокорларнинг эътиборсизлигидан норозиликлар бўйича ҳам мурожаатлар тушган.\n11:40 / 15.02.2021\nЎзбекистонда болалар гематологик ва онкологик касалликларига қарши курашишда нималар қилинмоқда?\n14:39 / 14.02.2021\nБолалар миллий тиббиёт марказида умумлаштирилган гемато-онкология бўлими ташкил этилди\n09:01 / 09.02.2021\nБолалар шифо топаётган маскан. Тошкентдаги миллий тиббиёт марказидан репортаж\n15:38 / 30.01.2021\n2020 йилда «Тез ёрдам»даги дори-дармонларга 75 млрд сўмдан ортиқроқ маблағ сарфланди


27.03.20 10:23\tmsk\nЎзбекистонда ҳимоя ниқобларни тарқатилиши. ZARNEWS.UZ сайтидан олинган фотосурат\nКоронавирус пандемияси келтириб чиқарган карантин ҳам, нефть нархининг қулаши ҳам афтидан дунё мамлакатларини инқирозга олиб борадиганга ўхшайди. Ўзбекистонни нималар кутмоқда, расмийлар пандемия пайтида тўғри стратегияни танлай олдиларми, эпидемия ниҳоясига етганида кутилаётган йўқотишларимиз қанчалик жиддий бўлиши эҳтимоли ҳақида “Фарғона” Ўзбекистоннинг Иқтисодий ривожланиши маркази директори, иқтисодчи Юлий Юсуповдан сўради.\n— Баъзи мамлакатлар ёппасига карантин жорий қилиш йўлини танладилар, бошқалари эса, мисол учун Буюк Британия, Швеция ва Голландия иқтисодни бунақанги таҳликага йўлиқтирмасликка қарор қилдилар. Ўзбекистон биринчи йўлни танлади. Сизнингча, бу қарор қанчалик тўғри?\nЮлий Юсупов. . Шахсий архивдан олинган фотосурат\n— Афтидан тўғрига ўхшаяпти, лекин бу йўлнинг ҳам энг аввало иқтисодиёт учун ўзига хос камчиликлари бор. Биринчидан, ёппасига карантиннинг жорий этилиши камида эпидемия тарқалиши тезлигини пасайтиради. Бу жуда ҳам муҳим, негаки ушбу касалликнинг осон тарқалиш хусусияти ортидан соғлиқни сақлаш тизимига улкан юклама пайдо бўлади, ҳолбуки тизим бунга тайёр эмас. Оддийгина қилиб айтганда, касалхоналарда палаталар, сунъий нафас олиш аппаратлари, кислородли баллонлар, малакали медицина ходимлари ва ҳоказолар етишмайди. Шунинг учун ҳам касаллик тарқалиши тезлигини қандайдир йўл билан пасайтиришга эришилса, бунинг ўзи катта ютуқ бўлади.\n— Иккинчи томондан, эпидемия тарқалишини заифлаштирувчи ва ҳатто бутунлай тўхтатиб қўядиган қандайдир ташқи таъсирлар пайдо бўлишига умидлар бор. Бунақалар қаторида:\n— Жазирама иссиқ (вируслар одам баданидан ташқарида узоқ вақт давомида яшай олмайдилар);\n— Ижобий таъсир кўрсата оладиган вакцинанинг ихтиро қилиниши ва оммавий ишлаб чиқаришнинг йўлга қўйилиши;\n— Вируснинг инсон организми учун мутация – хавфсизроқ кўринишига айланиб қолиш жараёни (мутахассислар тахмин қилишича, воқеа ривожланишининг шунақанги вариантнинг эҳтимоли ҳам бор).\n“Яхши кунлар” келгунига қадар бардош бериб тура олсак бўлди.\nУчинчидан, Хитой ва Жанубий Корея тажрибасидан кўриниб турибдики, ёппасига умумхалқ карантини эпидемия тарқалишини чеклаши ва тўхтатиши мумкин экан.\nШунинг учун ҳам мен қатъий карантин чораларини жорий қилган мамлакатлар сафига Ўзбекистон ҳам қўшилганини маъқуллайман. Оммавий тадбирлар тақиқланди, кўплаб одамлар тўпланадиган жойларнинг аксарияти ёпилди, одамларнинг ҳаракатланиши кескин тарзда чеклаб қўйилди.\n— Ўзбекистон учун эпидемиянинг оқибатлари қанақа бўлиши мумкин?\n— Биринчидан, бунинг оқибати тўғридан-тўғри иқтисодий йўқотишлардан иборат бўлади. Биринчидан, ишбилармонлик фаолияти суратининг секинлашуви оқибатида истеъмол ва ишлаб чиқариш ҳажми ҳам камаяди. Классик мультипликатор таъсири ишлаб кетади: талабнинг қисқариши ишлаб чиқаришнинг қисқаришига олиб келади, бу эса ўз навбатида даромадларни камайтиради, даромадларнинг камайиши эса яна талаб ва эҳтиёжларни қисқартиради ва ҳоказо. Пировардида, аҳоли даромадлари ва турмуш даражаси пасаяди, кўпчилик ишсиз қолиши мумкин.\nИккинчидан, импорт ресурсларининг етказиб берилишининг узилиши важидан ишлаб чиқариш ҳажми қисқаради.\nУчинчидан, тўлов балансига каттагина зарар етади. Мамлакатга кириб келаётган асосий валюта манбалари: хом ашё товарларининг экспортидан тушум ва меҳнат мигрантларининг пул жўнатмаларидан иборат. Жаҳон кризиси пайтида одатда хом ашёнинг нархлари пасаяди, меҳнат мигрантларининг даромадлари ҳам қисқаради.\nЎзбекистон учун экспорт даромадлари ва меҳнат мигрантлари даромадларининг салмоқли қисми Россия ва Қозоғистонга тўғри келаётгани мамлакат учун вазиятни таранглаштириб қўймоқда, негаки номи юқорида тилга олинган мамлакатларнинг валюта курслари жаҳон бозоридаги нефть нархларига қаттиқ боғланиб қолган. Сўнгги кунларда нефтнинг нархи тушиб кетди, бу эса рубль ва тенгенинг девальвациясига олиб келди. Ўз-ўзидан бу Ўзбекистонга кириб келаётган валюта ҳажмини қисқартирмоқда ва ўзбек товарларининг Россия ва Қозоғистон товарларига нисбатан рақобатбардошлигини пасайтирмоқда. Агар рубль ва тенге курслари узоқ муддат давомида пасайиб борадиган бўлса, ўзбек сўмининг девальвацияси ҳам муқаррар бўлиб қолади.\nЎзбекистон бозоридаги сотувчилар. Андрей Кудряшов фотосурати, "Фарғона"\nБу эса мамлакат ичида инфляцияни кучайтириб юборади.\nЭкспортдан тушум ва меҳнат мигрантлари даромадларининг қисқариши ҳам мамлакат аҳолисининг каттароқ қисмида даромад ва истеъмол ҳажмининг қисқаришига олиб келади. Бу эса ишбилармонлик фаолиятига ҳамда умумий турмуш тарзига салбий таъсир кўрсатади.\nБошқа турдаги эҳтимолий йўқотишлар инқирозли даврларда иқтисодиётга таъсир кўрсатишнинг маъмурий услублари қайта жонланиши билан боғлиқ: булар турли тақиқлар ва чекловлар ва ҳатто бозор нархларини тартибга солишга уринишлардан иборат. Кризислар даврида бу чораларнинг қўлланиши муқаррар. Бироқ ачинарлиги шундаки, бу услублар ўзбек амалдорлари ва мулозимлари учун одатий ва қулай бўлиб қолганига анча бўлган. Эндигина иллатли услублардан воз кечаётганимизда, улар яна керак бўлиб қолмоқда. Бу эса кўрилаётган чораларнинг юқори самараси ва жуда зарурлигига ишонч ҳосил қилиш каби кўзқарашларни шакллантириши мумкин. Лекин улардан келгусида яна бошқатдадан воз кечиш анча қийин кечади.\nБундан ташқари, кўпчиликда бизга ёпиқ, ўзини-ўзи таъминлашга қодир, ташқи дунёга қарам бўлиб қолмайдиган кучли иқтисодиёт керак экан деган фикр шаклланиб онгида мустаҳкам ўрнашиб олиши мумкин. Боз устига, бу ғоя баъзи давлат мулозимларимиз ва жамоатчилик арбобларимизнинг калласини ҳеч қачон тарк этмаган.\nТабиийки, инқироз даврида олдин мўлжаллаб қўйилган ислоҳотлар (хусусийлаштириш, банк ислоҳоти, аграр ва бошқалар) музлатиб қўйилади. Давлат мулозимларининг ислоҳотларга бўлган “муҳаббати”ни билган ҳолда, уларни давом эттириш ҳолатига қайтиш учун анча куч ва қувват сарфлашга тўғри келади деб ўйлайман.\n— Ҳаммадан кўп зарар кўрадиган соҳалар қайси? Бу инқироздан ютуқ билан чиқадиганлар ҳам борми?\n— Ҳаммасидан кўра туризм, умумий овқатланиш тизими, меҳмонхона ва транспорт бизнеслари зарар кўради. Шунингдек, импорт ресурслар билан ишлайдиган ишлаб чиқариш корхоналари ҳам катта зарар кўришлари мумкин. Бунақанги корхоналар иқтисодиётнинг аксарият соҳаларида етарли.\nИнқироз даврида ишлатмаса ҳам бўладиган узоқ вақт давомида истеъмол қилинадиган товарлар ишлаб чиқарувчилари ҳам зарар кўришлари мумкин. Инқироз пайтида камдан-кам одам маиший техника ёки туристик саёҳатга йўлланма сотиб олишга қарор қилади.\nОзиқ-овқат ишлаб чиқариш ва кундалик истеъмол моллари ишлаб чиқарувчилар эса аксинча ютуқли позицияларни эгаллашлари мумкин. Бунақанги товарларга талаб унчалик тушиб кетмаса керак, аммо импорт анча қисқаради. Шу билан бирга, уларнинг экспортига чекловлар киритилмаса керак.\nИнқироз даврида IT-сектор ва электрон тижорат ривожланиш учун яхшигига турткига эга бўлади. Биз масофадан туриб ишлаш, масофадан туриб мулоқот қилиш ва таълим олиш, товар етказиб бериш сервислари орқали савдонинг тамойиллари ва услубларини ўзлаштиришнинг тезлаштирилган курсларидан ўтамиз, кўнгилочарлик индустрияси ва электрон давлат хизматлари имкониятларидан фаолроқ фойдаланишни бошлаймиз.\n— Сизнингча, ҳукумат нималарни қилмаслиги керак?\n— Биринчиси. Маъмурий буйруқбозликка берилмасликлари керак. Буни услубни бизнинг мутасадди амалдорларимиз жуда яхши ўзлаштириб олганлар ва ўзларининг фаолиятлари давомида бу услубни қўллашни жуда севадилар. Айниқса, бозор иқтисодиёти механизмларини ўрнини ўзлари эгаллашга уринмасликлари лозим. Албатта, инқироз даврида кимдир чайқовчилик йўли билан бойлик ортиришга уриниши жуда ёмон. Бироқ мутасадди амалдорларнинг бозор нархларига ва ресурслар тақсимоти механизмларига аралашиши бундан ҳам ёмонроқ оқибатларга олиб келади.\nБунақада самарасизлик, коррупция, тақчиллик ва қора бозорнинг пайдо бўлиши муқаррар.\nИккинчиси. Аҳоли ва тадбиркорликни қўллаш, умумий эҳтиёжни рағбатлантириш ва кам таъминланган аҳоли қатламининг турмуш тарзи даражасининг тушиб кетишига қарши кураш олиб бориш учун макроиқтисодиёт сиёсатининг дастакларидан фойдаланиш зарур.\nИнқироздан ҳаммадан кўра кўпроқ зарар кўрадиган секторларга солиқ таътилларини тақдим этиш лозим. Оилаларга қандайдир бир марталик нафақа тўлаш имкониятини кўриб чиқиш керак ва ушбу нафақаларнинг миқдори оиладаги балоғатга етмаган фарзандлар сонига қараб белгиланиши мумкин бўлади.\nМен давлат компанияларига қандайдир пул маблағлари оқимини йўналтирилишидан эҳтиёт бўлишга чақирган бўлардим. Бизнинг ҳукуматимиз бу ишни одатда жуда яхши кўради. Шунингдек, мен бюджет маблағларининг фавқулодда катта харажатлардан тийилишни тавсия қилган бўлардим.\nБизнинг давлатимиз шу чоққача кўрпага қараб оёқ узатишни ўрганмаган, харажатларда ўзини чеклашни билмайди ва бу пировардида кўплаб макроиқтисодий муаммоларни келтириб чиқаради.\nЎзбекистон бозорида. Андрей Кудряшов фотосурати, "Фарғона"\nАлбатта, инқироз иқтисодиёт учун энг қулай вақт ҳисобланмайди. Бироқ ҳар қандай ҳолатда ҳам меъёр, чегарани билган афзал. Акс ҳолда, касалликка қарши қўлланадиган дори касалликнинг ўзидан хавфлироқ бўлиб чиқиши мумкин.\nПул-кредит сиёсати тўғрисида сўз юритадиган бўлсак, афсуски, Ўзбекистон иқтисодиётини жонлаштириш учун бу омилдан фойдаланишнинг имконияти бўлмаса керак, деб ўйлайман. Инфляция даражаси юқори бўлган шароитда рағбатлантирувчи монетар сиёсатни қўллаш ҳамда миллий валютанинг кескин девальвацияси таҳликаси жуда хавфли – бу ҳолатда пул тизимини бутунлай хонавайрон қилиб қўйиш ва жуда оғир инфляция ҳолатига қулаб тушиш мумкин.\nБундан ташқари, Ўзбекистонда монетар сиёсатининг анъанавий бозор механизмлари шу чоққача ишлаб чиқилгани йўқ. Тижорат банклари (уларнинг энг йирикларига давлат эгалик қилади) ҳукумат, вазирликлар ва маҳаллий ҳокимият органларининг буйруқлари билан имтиёзли кредитларни бериб келадилар. Бунақа шароитларда (монетар сиёсатнинг асосий воситаси бўлган) қайта молиялаш ставкаси уйдирма, ёлғон, ясама бўлиб қолади. У ҳеч қанақасига эркин бозордаги фоиз ставкаларига ҳам (улар пул тақчиллиги ҳамда банкларнинг имтиёзли кредитлардан ҳосил бўлган зарарни қоплаш зарурати туфайли учёт ставкасидан 1,5-2 баробар юқори), ва боз устига, имтиёзли кредитлар бўйича фоиз ставкаларига таъсир кўрсата олмайди.\nБанк ислоҳотларининг асосий бандларидан бири бўлган – имтиёзли кредитлардан воз кечиш керак. Бироқ инқироз туфайли буни унутиб қўйишлари ва арзон кредитларнинг янги тўлқини бошлаб юборишлари мумкин, деган хавотирлар бор. Бу эса молиявий барқарорлик ва банк секторининг барқарорлиги учун жуда ёмон омил саналади.\n— Ўзбекистон қайта тикланиш вақти келганда, биринчи навбатда кимдан (мамлакатлар, банклар) ёрдам кутиши мумкин?\n— Инқироз глобал характерга эга ва ундан ҳамма зарар кўради. Шунинг учун ҳам Ўзбекистон иқтисодиётининг тикланиши учун ёрдам беришга шошиладиганларнинг сони кўп бўлмайди.\nБизнинг тақдиримиз ўзимизнинг қўлимизда. Инқироздан ўзимиз чиқа олишимиз мумкин ва иқтисодиётни тиклашимизга барча имкониятлар бор. Бунинг учун бизга пухта ва мукаммал иқтисодий сиёсат ҳамда 2017 йилда бошланган ислоҳотларнинг давом эттирилиши зарур. Энг асосийси – думалаб-думалаб, маъмурий қўмондонлик ва автократияга қайтмаслигимиз лозим.\nШу билан бирга, эпидемия узоқ вақтга чўзилмаслигига ва оқибатда чуқур иқтисодий таназзулга олиб келмаслигига умид бор. Бу ҳолатда иқтисодиётни тиклаш нисбатан осон кечади.


2014 yilning asosiy ko'rsatkichlari dinamikasi\nБанкнинг иқтисодий кўрсаткичлари тўғрисида 2015 йил 1 январ ҳолатига маълумот\nҲисобот даврига банкнинг жами активлари 2898,9 млрд. сўмни ташкил этиб, ўтган йилга нисбатан 321,4 млрд. сўмга ёки 112.4 фоизга ошди. Жами активлар таркибида даромад келтирадиган активлар 2205,2 млрд. сўмни ёки 75.8 фоизни ва даромад келтирмайдиган активлар 704,4 млрд. сўмни ёки 24.2 фоизни ташкил этди.\nБанк активлари таркибида юқори ликвидли активларнинг салмоғи ҳисобот санасида 16,8 фоизни ёки 487,5 млрд.сўмни ташкил этди ва ва ўтган йилга нисбатан 97,4 млрд. сўмга кўпайди.\nҲисобот санасига аҳоли ва хўжалик юритувчи субъектларидан жалб қилинган депозитлар ҳажми 1593,4 млрд. сўмни ташкил этиб, ўтган йилга нисбатан 285,3 млн. сўмга ёки 124.0 фоизга ошди.\nБанкнинг жами депозитлари таркибида юридик шахсларнинг депозитлари 480,1 млрд. сўмни ёки 32.5 фоизни ҳамда аҳолининг омонатлари ва пластик карточкаларидаги маблағлари 996,4 млрд. сўмни ёки 67.5 фоизни ташкил этди.\nДепозит базасида талаб қилиб олгунча депозитлар 57.5 фоизни ёки 848,9 млрд. сўмни, жамғарма депозитлар 15.8 фоизни ёки 233,7 млрд. сўмни ҳамда муддатли депозитлар 26.7 фоизни ёки 393,9 млрд. сўмни ташкил этди.\nЖалб қилинган банклараро депозитлар 2015 йил йил 1-январь ҳолатига 407,8 млрд.сўмни ташкил этиб, жорий ўтган йилга нисбатан 6,8 млрд.сўмга камайди.\nҲисобот санасига банкнинг ресурс базаси 2732,8 млрд.сўмни ташкил этиб, ўтган йилга нисбатан 310,4 млрд.сўмга ёки 112,8 фоизга ошди.\nҲисобот санасига банкнинг умумий капитали 411,1 млрд.сўмни ташкил этиб, ўтган йилга нисбатан 39,7 млрд.сўмга ёки 110,7 фоизга ошди. Банк капиталининг 263,5 млрд. сўмини (64%) устав капитали; 1,4 млрд. сўмни (0,3%) қўшимча капитал;106,3 млрд. сўмини (25,9%) захира капитали ҳамда 20,5 млрд. сўмни (5%) тақсимланмаган фойда ташкил этди.\nЖорий йилнинг ўтган даври мобайнида банк томонидан жами 561,8 млрд. сўм харажат амалга оширилган ҳолда 570,8 млрд.сўм даромад олинган ва9.1 млрд. сўм миқдорида фойда шаклланган.


ЖАҲОНГА ЁЙИЛГАН “ШАРҚ ТАРОНАЛАРИ” 30.08.2015 05:42\nБеш кун давомида дунёнинг энг кучли санъаткорларини ўзида жамлаган “Шарқ тароналари” халқаро мусиқа фестивали якунига етди. Ўз миллий мусиқа маданиятининг ўзига хос жиҳатларини кўрсата олган санъаткорлар совринни қабул қилар экан, улардаги ҳаяжон жуда кучли эди. Биз уларни суҳбатга тортдик.\nГуванч ЖУМАНДУРДИЕВ, “Бахши Трио” гуруҳи аъзоси (Туркманистон):\n— “Шарқ тароналари”дек нуфузли фестивалда қатнашиб совриндор бўлиш бахти ҳамма санъаткорга ҳам насиб этавермайди. Анжуман ғолиблари сафига кирганимиздан бошимиз кўкка етди. Ўзбекистонда бундай катта доирадаги фестивалнинг ўтказилиш мамлакатда маданият ва санъатга берилаётган эътиборнинг натижасидир. Бу ердаги атмосферани сўз билан тасвирлаб бериш қийин. Бизни қўллаган, ёрдамини аямаган ўзбек халқига раҳмат айтамиз. Ишонамизки, сизлар билан яна кўришамиз.\nБранда МАУРО, “Лаус Нова” гуруҳи аъзоси,(Италия):\n— Қалбимдан ўтаётган ҳиссиётларни гапириб бериш қийин. Бундай юқори даражадаги фестиваль совриндорлари қаторидан жой олиш ҳар қандай одамга фахр бағишлайди. Мен ҳам ўз гуруҳимдан фахрланяпман. Фестиваль жуда ажойиб бошланди ва юқори нуқтада якунланди. Бизга барча қулайликларни яратиб берган Самарқанд аҳлига катта раҳмат. Биз юртимизга ёруғ юз билан қайтамиз. Бу ерда ўтказган кунларни ҳеч қачон унутмаймиз!\nЖанг ЖИНГ, Гран-при соҳиби “Жянгсу аёллар миллий оркестри” аъзоси (Хитой):\n— Биз ўзимизни самода учаётгандек ҳис қиляпмиз.“Шарқ тароналари”да қатнашиш, Регистонда қўшиқ куйлаш орзуимиз амалга ошди. Бўлганда ҳам Гран-при билан юртимизга қайтадиган бўлдик. Ўтган кунлар давомида биз учун қайғурган, ғамхўрлик қилган барчага миннатдорлик билдираман. Бизни улуғлаган, кўкларга кўтарган Самарқандда сизлар билан яна учрашамиз деган умиддаман. Ҳаммаси учун раҳмат Самарқанд! Юрагимизда абадий қоласан, Ўзбекистон!


Июн қирғинида жабрланганларга хун ва товон пули берилади\nИюн қирғинида ҳалок бўлганларнинг яқинлари хун пули олиш учун махсус комиссияга бошқа ҳужжатлар қаторида мақтулнинг нотариусда тасдиқланган "ўлим ҳақидаги гувоҳномаси"ни ҳам топширишлари шарт бўлади.\nҚирғизистон ҳукумати Ўш қирғинида жабрланганларга кўрсатилажак моддий ёрдам миқдори ва уни тўлаш тартиби тўғрисидаги қарорни қабул қилди.\nҚирғиз ҳукумати 10 май куни қабул қилган 204-сонли қарорига кўра, ўтган йилнинг июн ойида Ўш ва Жалолободда қурбон бўлганларнинг оила аъзоларига 1 миллион сўм, яъни 21500 доллардан хун пули тўланади.\nИюн воқеалари пайтида бедарак кетганларнинг яқинларига ҳам 1 миллион сўм миқдорида моддий кўмак берилади.\nБундан ташқари, ҳукумат қарорида қирғин кунлари оғир тан жароҳати олганларга 100 минг сўм, енгил тан жароҳати олганларга 50 минг сўмдан товон пули ҳам тўланади.\nХун пулини олишга кимлар ҳақли?\nХун пули июн қирғинида ҳалок бўлганлар ёки бедарак кетганларнинг оила аъзоларига берилади. 1 миллион сўм миқдоридаги бу пулни ҳалок бўлган одамнинг турмуш ўртоғи, агар ҳалок бўлган одам турмуш қурмаган ва фарзандсиз бўлса, унинг ота-онаси ёки июн қирғинида ота-онасидан айрилган балоғатга етган фарзанд олиши мумкин.\nАгар ҳалок бўлган одамнинг уйида балоғатга етмаган фарзандлар бўлса, хун пули уларнинг васийларига расмийлаштирилади. Бу ҳолатда васийлик тўғрисидаги ҳужжатлар расмийлаштирилган бўлиши шарт.\nАгар ҳалок бўлган одамнинг ота-онаси бўлмаса, бироқ у қариндошларидан бириникида яшаган бўлса, хун пули ўша қариндошига берилади.\nАгар июн воқеасида балоғатга етмаган бола ҳалок бўлган бўлса, хун пулини унинг ота-оналаридан бири олади.\nБу қарорда кўрсатилмаган бошқа ҳолатларда хун пулини бериш ёки бермаслик масаласини жой-жойларда ташкил қилинадиган махсус комиссия ҳал қилади.\nЭслатиб ўтамиз, расмий маълумотларга кўра, Ўш қирғинида ҳалок бўлганларнинг 106 нафари қирғиз, 276 нафари ўзбек, 3 нафари эса бошқа миллатга мансуб шахслардир.\nТовон пули кимларга берилади?\nТовон пули июн қирғинида оғир тан жароҳати олганларга 100 минг сўм, енгил тан жароҳати олганларга 50 минг сўм миқдорида берилади.\nАгар тан жароҳати олган одам жароҳатлари туфайли 2011 йилнинг 1 майидан 2012 йилнинг 31 июнига қадар бўлган муддатда вафот этган бўлса ва бу муддат ичида у 50 ёки 100 минг сўм миқдоридаги товон пулини олмаган бўлса, унинг оиласига 1 миллион сўм миқдорида моддий ёрдам кўрсатилади.\nАгар жароҳатланган одам товон пулини олган ва шундан сўнг вафот этган бўлса, унинг яқинларига бериладиган 1 миллион сўмлик моддий кўмакдан аввал олган товон пули чегириб қолинади.\nАгар июн воқеасида ҳалок бўлган, бедарак кетган ёки тан жароҳати олган одам МДҲ давлатларидан бирининг фуқароси бўлса, унга ёки унинг оила аъзоларига моддий ёрдам мазкур шахс Қирғизистонда мунтазам яшаган, яшаш жойида рўйхатга олинган бўлса ёки ҳалок бўлган ва бедарак кетган Қирғизистон фуқаросининг турмуш ўртоғи, онаси, отаси ёки фарзанди бўлсагина берилади.\nИюн қирғинида ҳалок бўлган, бедарак йўқолган ва жабрланганлар қандай аниқланади?\nЎш қирғинида ҳалок бўлганлар ва тан жароҳати олганлар рўйхатини Қирғизистон Соғлиқни сақлаш вазирлиги тузади. Бедарак йўқолганлар рўйхатини тузиш эса Қирғизистон Ички ишлар вазирлигига топширилган.\nМазкур рўйхат Қирғизистон Молия вазирлиги ва Қирғизистон Аҳолини ижтимоий ҳимоялаш вазирлигига топширилади. Бу вазирликлар рўйхатларни жой-жойлардаги ижтимоий ҳимоя бўлимларига моддий ёрдамни тақсимлаш учун жўнатади.\nХун ёки товон пулини олиш учун кимга мурожаат қилиш керак ва қандай ҳужжатлар зарур?\nҲалок бўлганлар ёки бедарак йўқолганларнинг қариндошлари ўз яшаш жойларидаги ижтимоий ҳимоя бўлимига моддий ёрдамни олиш тўғрисида ариза, ўз паспортларининг нусхаси, ҳалок бўлган одамнинг қариндоши эканини исботловчи ҳужжат (никоҳ тўғрисидаги гувоҳнома ёки фарзандларининг туғилганлик ҳақидаги гувоҳномалари), яшаш жойидан справка, нотариус ёки қишлоқ раҳбари томонидан тасдиқланган ўлим тўғрисидаги гувоҳнома ёки суднинг муайян бир шахсни "бедарак йўқолган" ёки "ўлган" деб тан олиш тўғрисидаги қарорини топширишлари зарур.\nТовон пулини олиш ҳуқуқига эга бўлганлар эса ўз ҳужжатлари билан бир қаторда, суд-тиббий экспертизаси хулосасини кўрсатишлари керак бўлади.\nИжтимоий ҳимоя бўлимида бу ҳужжатлар жамлангач, махсус комиссия уларни кўриб чиқади ва хун ёки товон пули тўлаш ҳақида қарор чиқаради.\nАйтиб ўтиш лозимки, хун ёки товон пули нақд берилмайди ва фақат ариза берган шахснинг банк ҳисобига ўтказилади.


Сўкағон ҳакам. «Барселона» ва «ПСЖ» учрашуви атрофидаги яна бир можаро\n12:29 / 12.03.2017\n«ПСЖ» Европа чемпионлар лигасининг 1/8 финали доирасида «Барселона»га қарши кечган ва 1:6 ҳисобидаги мағлубият билан якунланган ўйинда ҳакамлик қилган германиялик ҳакам Дениз Айтекиннинг қарорларидан норози бўлди. Le Parisien хабарига кўра, бу ҳали ҳаммаси эмас.\n38 ёшли ҳакам ўйин давомида меҳмонлар дарвозасига баҳсли иккита пенальти белгилади, ўз навбатида Хавьер Маскерано Анхель Ди Марияни жарима майдони ҳудудида йиқитганида каталонияликлар дарвозасига пенатльти белгиламади.\n«ПСЖ» футболчилари бир неча марта ҳакамга унинг қарорлари юзасидан эътироз билдиришган. Ҳакам эса уларга жавобан сўкиниб ташлаган. Манбанинг ёзишича, футболчилар унинг тилидан «Fuck you» сўзларини эшитишган.\nАйтекин жорий мавсумда Чемпионлар лигасининг бошқа учрашувларида ишламаслиги айтилмоқда.


Вақтинчалик шоҳ - Penalti.uz | Футбол янгиликлари олами!\n14:05 Ралф Рагникдан биринчи юриш ёхуд «МЮ»ни чўктирган футболчи 8 0 Янгиликлар\n22:04 ЎФА биринчи вице-президенти Равшан Эрматов Хоразм вилоятига ташриф буюрди 95 0 Янгиликлар\n19:05 Рангник «Манчестер Юнайтед» бош мураббийи сифатида илк интервьюсини берди 82 0 Янгиликлар\n“Барселона” мухлислари кечаги кунни қандай оғир ўтказган бўлса, бугунги тонгни шунчалик хушнуд кайфиятда қарши олди. Сабаб — бир йилдан кўпроқ уларнинг наздида омадсизликларнинг асосий сабабчиси ўртоқ Роналд Куман бош мураббийлик курсисидан туширилди ва клубдан бадарға қилинди.\nБу орада Хавининг “Барса” бош мураббийига айланиши ёзилди. Томонлар бу борада музокаралар столига ўтиргани айтилди. Ҳамма Хавини кутиб турган бир вақтда Каталония клуби Кумандан қолган жой совиб қолмаслиги учун унинг ўрнига 49 ёшли Серхи Бархуанни вақтинчалик бош мураббий этиб тайинлади.\nБархуаннинг вақтинча бош мураббий бўлиши мухлисларни унчалик хафа қилмаслиги керак. Чунки унинг лавозимида “вақтинча” деган сўз бор. Шунинг ўзиёқ “Барселона” айни дамда бош мураббий ролига чиндан ҳам муносиб номзод қидираётгани, эҳтимол, ўша номзод аллақачон топилган ва у билан музокара ўтказилаётганини англатади.\nЎзини ҳурмат қилган ва катта лойиҳани хоҳлаган мураббий эса бирданига рози бўлиб қолмаслиги ҳам табиий. Шундай экан, Каталония клуби мухлисларига ҳар доимгидек бироз сабр тилаймиз.\nАхир бежиз ўзбек халқи ҳам “Сабр таги сариқ олтин” демаган.\n28.10.2021, 19:08 252 0\nРасман: Унаи Эмери "Арсенал"ни тарк этди\nҚайноқ хабар! МЮ вақтинчалик мураббий қилиб “Жаҳон чемпиони-98”ни тайинлайди!\nҲабининг навбатдаги рақиби Порье. Жанг санаси маълум


Эртага Ўзбекистонда қандай об-ҳаво кузатилади? — Sof.uz\n14.08 22:00 430 Ўзбекистон\nГидрометеорология хизмати маркази эртага, 15 август куни Ўзбекистонда кузатиладиган об-ҳаво ҳақида маълумот берди.\nТошкент шаҳрида ҳаво бироз булутли боълади, ёгъингарчилик кутилмайди. Шамол шарқдан 3-8 м/с тезликда эсади, 10-12 м/с гача кучайиши мумкин. Ҳарорат кечаси 15-17°, кундузи 29-31° боълади.\nҚорақалпоғистон Республикаси ва Хоразм вилоятида ҳаво бироз булутли боълади, баъзи жойларда оъзгариб туради, ёгъингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18°, кундузи 29-34° боълади.\nБухоро ва Навоий вилоятларида ҳаво бироз булутли боълади, баъзи жойларда оъзгариб туради, ёгъингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18°, кундузи 30-35° боълади.\nТошкент, Самарқанд, Жиззах ва Сирдарё вилоятларида ҳаво бироз булутли боълади, баъзи жойларда оъзгариб туради, ёгъингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18°, кундузи 28-33° боълади.\nҚашқадарё ва Сурхондарё вилоятларида ҳаво бироз булутли боълади, баъзи жойларда оъзгариб туради, ёгъингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 16-21°, кундузи 30-35° боълади.\nАндижон, Наманган, Фарғона вилоятларида ҳаво бироз булутли боълади, баъзи жойларда оъзгариб туради, ёгъингарчилик кутилмайди. Шамол шарқдан7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18°, кундузи 28-33° боълади.\nРеспубликанинг тоғ олди ва тоғли ҳудудларида ҳаво бироз булутли боълади, баъзи жойларда оъзгариб туради, баъзи жойларда қисқа муддатли ёмгъир ёгъиши, момақалдироқ боълиши мумкин. Гъарбий шамол ёъналишини оъзгартириб, шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 10-15°, кундузи 18-23° боълади.\nБугун, 08:33 636\nБугун, 15:57 325 Жаҳон\nБугун, 15:48 62 Ўзбекистон\nБугун, 15:37 199 Ўзбекистон


Назарбоев неварасининг ўлими сабаби очиқланди - XABAR.INFO\n“Оиламиз севимли Ойсултоннинг ўлими муносабати билан чуқур қайғуда. Унинг ўлими биз учун ақлга сиғмайдиган қайғуга айланди, ундан ҳеч қачон фориғ бўла олмаймиз. Ўтган 6 ой давомида катта кўмак берган кишиларга, муносиб тергов ўтказган коронерга самимий миннатдорчилик билдирамиз. Биз ушбу жуда қийин пайтда махфийлик ҳақида сўраймиз”, – деб баёнот берган Назарбоевлар оиласи.\n2020 йил август ўрталарида Нурсултон Назарбоевнинг тўнғич қизи Дарига ўғли Ойсултон вафот этгани ҳақида эълон қилди. Қозоғистон ОАВларига кўра, ўлим сабаби – юрак ҳуружи.\n2020 йил феврал ойида Ойсултон Facebookдаги аккаунти орқали Буюк Британиядан сиёсий бошпана сўраган. У давлат раҳбариятини коррупцияда айблади, шунингдек, оила аъзолари томонидан босим ўтказаётгани ҳақида маълум қилган. Қозоғистонда Ойсултоннинг бу постлари билан боғлиқ вазият – бу собиқ раҳбарни обрўсизлантиришга уриниш эканлиги ҳақида хабар берилди.\nПутиннинг 2020 йилдаги даромадлари очиқланди\nОЛДИНГИ СAХИФAАнтисептикларда саратон келтириб чиқарувчи модда аниқланди\nКЕЙИНГИ СAХИФAРоссия 1 апрелдан Ўзбекистон билан мунтазам авиақатновларни тиклайди